LIETUVOS RESPUBLIKOS

SOCIALINĖS APSAUGOS IR DARBO MINISTRO

ĮSAKYMAS

DĖL 2007–2013 M. SANGLAUDOS SKATINIMO VEIKSMŲ PROGRAMOS II PRIORITETO „VIEŠŲJŲ PASLAUGŲ KOKYBĖ IR PRIEINAMUMAS: SVEIKATOS, ŠVIETIMO IR SOCIALINĖ INFRASTRUKTŪRA“ VP3-2.4-SADM-03-V PRIEMONĖS „STACIONARIŲ SOCIALINIŲ PASLAUGŲ INFRASTRUKTŪROS PLĖTRA“ PROJEKTŲ FINANSAVIMO SĄLYGŲ APRAŠO PATVIRTINIMO

2011 m. gegužės 18 d. Nr. A1-245

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132), 18.2 punktu:

1. Tvirtinu 2007–2013 m. Sanglaudos skatinimo veiksmų programos II prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ VP3-2.4-SADM-03-V priemonės „Stacionarių socialinių paslaugų infrastruktūros plėtra“ projektų finansavimo sąlygų aprašą (pridedama).

2. Pavedu šio įsakymo vykdymo kontrolę viceministrui pagal nustatytą veiklos sritį.

Socialinės apsaugos

ir darbo ministras	Donatas Jankauskas

SUDERINTA

Lietuvos Respublikos finansų ministerijos

2011-05-05 raštu Nr. ((24.3-03)-5K-1112879)-6K-1104764

PATVIRTINTA

Lietuvos Respublikos

socialinės apsaugos ir darbo ministro

2011 m. gegužės 18 d. įsakymu Nr. A1-245

2007–2013 M. SANGLAUDOS SKATINIMO VEIKSMŲ PROGRAMOS II PRIORITETO „VIEŠŲJŲ PASLAUGŲ KOKYBĖ IR PRIEINAMUMAS: SVEIKATOS, ŠVIETIMO IR SOCIALINĖ INFRASTRUKTŪRA“ VP3-2.4-SADM-03-V PRIEMONĖS „STACIONARIŲ SOCIALINIŲ PASLAUGŲ INFRASTRUKTŪROS PLĖTRA“ PROJEKTŲ FINANSAVIMO SĄLYGŲ APRAŠAS

i. Bendrosios nuostatos

1. 2007–2013 m. Sanglaudos skatinimo veiksmų programos II prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ VP3-2.4-SADM-03-V priemonės „Stacionarių socialinių paslaugų infrastruktūros plėtra“ projektų finansavimo sąlygų aprašas (toliau vadinama – šis Aprašas) nustato reikalavimus ir sąlygas projektams ir pareiškėjams (paraiškų vertintojams), siekiantiems gauti Europos regioninės plėtros fondo (toliau vadinama – ERPF) finansavimą pagal 2007–2013 m. Sanglaudos skatinimo veiksmų programos II prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ VP3-2.4-SADM-03-V priemonę „Stacionarių socialinių paslaugų infrastruktūros plėtra“ (toliau vadinama – priemonė).

2. Šis Aprašas parengtas vadovaujantis 2007–2013 m. Sanglaudos skatinimo veiksmų programa, patvirtinta Europos Komisijos 2007 m. liepos 30 d. sprendimu Nr. K(2007)3738 (toliau vadinama – SSVP), SSVP priedu, patvirtintu Lietuvos Respublikos Vyriausybės 2008 m. liepos 23 d. nutarimu Nr. 787 (Žin., 2008, Nr. 95-3720), Projektų administravimo ir finansavimo taisyklėmis, patvirtintomis Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132) (toliau vadinama – Taisyklės), Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklėmis, patvirtintomis Lietuvos Respublikos Vyriausybės 2007 m. spalio 31 d. nutarimu Nr. 1179 (Žin., 2007, Nr. 117-4789) (toliau vadinama – Išlaidų ir finansavimo reikalavimų atitikties taisyklės), Metodiniais nurodymais dėl projektų finansavimo sąlygų aprašo ir Metodiniais nurodymais vertintojams dėl projektų atitikties bendriesiems Stebėsenos komiteto patvirtintiems atrankos kriterijams vertinimo, patvirtintais Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861), Projektų bendraisiais ir specialiaisiais atrankos kriterijais, patvirtintais Bendro stebėsenos komiteto Žmogiškųjų išteklių plėtros, Ekonomikos augimo, Sanglaudos skatinimo ir Techninės paramos veiksmų programų, įgyvendinančių Lietuvos 2007–2013 metų Europos Sąjungos struktūrinės paramos panaudojimo strategiją, įgyvendinimo priežiūrai atlikti 2007 m. gruodžio 21 d. nutarimu Nr. 1 ir 2010 m. gegužės 26 d. posėdžio protokoliniu sprendimu Nr. 22.

3. Šios priemonės projektų atrankos būdas – valstybės projektų planavimas.

4. Europos Sąjungos (toliau vadinama – ES) fondų finansavimas pagal šią priemonę gali būti skiriamas projektams, įtrauktiems į Lietuvos Respublikos socialinės apsaugos ir darbo ministro įsakymu patvirtintą Valstybės projektų sąrašą (toliau vadinama – Valstybės projektų sąrašas). Valstybės projektų sąrašas sudaromas vadovaujantis Valstybės projektų planavimo tvarkos aprašu, patvirtintu Lietuvos Respublikos socialinės apsaugos ir darbo ministro 2008 m. sausio 18 d. įsakymu Nr. A1-26 (skelbiamas interneto svetainėje www.socmin.lt) bei Stacionarių socialinių paslaugų įstaigų infrastruktūros modernizavimo programa, patvirtinta Lietuvos Respublikos socialinės apsaugos ir darbo ministro 2011 m. vasario 8 d. įsakymu Nr. A1-68 (Žin., 2011, Nr. 18-869) (toliau vadinama – SSPĮIM programa). Valstybės projektų sąrašai gali būti sudaromi nuo šio Aprašo patvirtinimo datos iki 2013 m. kovo 29 d.

5. Šiame Apraše vartojamos sąvokos atitinka Atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas, taisyklėse, patvirtintose Lietuvos Respublikos Vyriausybės 2007 m. spalio 17 d. nutarimu Nr. 1139 (Žin., 2007, Nr. 114-4637), Taisyklėse, Išlaidų ir finansavimo reikalavimų atitikties taisyklėse bei kituose teisės aktuose, nurodytuose šio Aprašo 2 punkte, vartojamas sąvokas.

II. PRIEMONĖS TIKSLAS, REMIAMA VEIKLA IR ŠIAI VEIKLAI ĮGYVENDINTI SKIRIAMOS LĖŠOS

6. Pagrindinis priemonės tikslas – užtikrinti pagyvenusiems asmenims, neįgaliesiems ir vaikams aukštą stacionariose socialinių paslaugų įstaigose teikiamų paslaugų kokybę ir saugią aplinką, modernizuojant esamas ar kuriant naujas stacionarių socialinių paslaugų įstaigas.

7. Priemonės remiama veikla – stacionarių socialinių paslaugų infrastruktūros kūrimas arba modernizavimas.

Visi projektai turi atitikti SSPĮIM programos 5 punkte nurodytą (-as) veiklą (-as).

8. Bendra priemonei įgyvendinti 2007–2013 m. numatyta lėšų suma yra 148 235 294 litai (ERPF lėšos – ne daugiau kaip 126 000 000 litų ir nacionalinio finansavimo lėšos – ne mažiau kaip 22 235 294 litai).

9. Projektų finansavimas gali sudaryti iki 100 procentų tinkamų finansuoti projekto išlaidų. Pareiškėjai kviečiami pagal galimybes prisidėti finansuojant tinkamas projekto išlaidas.

10. Pareiškėjo ir (arba) partnerio (-ių) lėšas pareiškėjas privalo nurodyti projekto paraiškos A dalies 10 lentelėje „Projekto tinkamų finansuoti išlaidų finansavimo šaltiniai“. Pareiškėjo ir (arba) partnerio (-ių) lėšų finansavimo šaltiniai turi būti aiškiai apibrėžti, patikimi, tinkamai nustatytas jų panaudojimo laikas, jie turi būti realūs paraiškos pateikimo metu.

11. Rengiant projektą įvertintomis ir projektui priskaičiuotomis grynosiomis pajamomis, kaip apibrėžta 2006 m. liepos 11 d. Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančio Reglamentą (EB) Nr. 1260/1999 (OL 2006 L 210, p. 25) (toliau vadinama – Reglamentas Nr. 1083/2006), 55 straipsnyje, turi būti mažinamos tinkamos finansuoti projekto išlaidos, kaip tai nustatyta šio Aprašo 26 punkte.

12. Valstybės pagalba pagal šią priemonę neteikiama.

III. REIKALAVIMAI PAREIŠKĖJAMS IR PARTNERIAMS

13. Pareiškėjai ir pagal šią priemonę finansuotini projektai turi būti įtraukti į Valstybės projektų sąrašą, sudaromą pagal šio Aprašo 4 punktą. Į valstybės projektų sąrašą kaip potencialūs pareiškėjai gali būti įtraukti šie Lietuvos Respublikoje registruoti ir veikiantys juridiniai asmenys:

13.1. biudžetinės įstaigos;

13.2. viešosios įstaigos;

13.3. asociacijos;

13.4. religinės bendruomenės ar bendrijos;

13.5. labdaros ir paramos fondai.

14. Pareiškėjai gali teikti paraiškas individualiai arba kartu su partneriais, kuriems, kaip ir pareiškėjams, taikomi tokie patys reikalavimai. Projekto partneriai gali būti juridiniai asmenys, kurie tiesiogiai dalyvauja įgyvendinant projekto veiklas ir siekia arba naudojasi jo rezultatais (produktais). Pareiškėjas privalo paraišką teikti ir projektą įgyvendinti kartu su partneriu, jei pats pareiškėjas nėra socialinių paslaugų įstaiga, kuriai planuojamas ES fondų finansavimas (pvz., jei pareiškėjas yra savivaldybės administracija) (šis reikalavimas neprivalomas, kai projektu kuriama nauja įstaiga). Partneris turi būti įtrauktas į projekto veiklų vykdymą (vykdyti konkrečią projekto veiklą, dalyvauti projekto valdymo grupėje ar pan.).

15. Pareiškėjas yra tiesiogiai atsakingas už projekto parengimą, įgyvendinimą ir rezultatus, nepriklausomai nuo to, ar pareiškėjas projektą įgyvendina vienas ar su partneriu.

16. Pareiškėjai ir (arba) partneriai turi užtikrinti pakankamus administracinius gebėjimus ir finansinius išteklius (jei taikoma) projektui įgyvendinti.

17. Pareiškėjai ir partneriai turi užtikrinti efektyvų projektui įgyvendinti reikalingų lėšų panaudojimą.

18. Pareiškėjas ir partneriai yra netinkami gauti finansavimą, jeigu:

18.1. jiems yra iškelta byla dėl bankroto arba jie yra likviduojami;

18.2. jie nevykdė įsipareigojimų, susijusių su mokesčių ir socialinio draudimo įnašų mokėjimu pagal Lietuvos Respublikos teisės aktus (ši nuostata netaikoma įstaigoms, kurių veikla finansuojama iš valstybės arba savivaldybių biudžeto, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai);

18.3. paraiškoje arba jos prieduose jie pateikė klaidinamą informaciją;

18.4. yra įsiteisėjęs teismo sprendimas dėl pareiškėjo (partnerio) kitos sutarties dėl finansavimo skyrimo iš ES arba Lietuvos Respublikos biudžeto lėšų pažeidimo;

18.5. jie bandė gauti konfidencialią informaciją arba daryti įtaką vertinimą atliekančiai institucijai dabartinio ar ankstesnio paraiškų vertinimo ar atrankos proceso metu.

19. Pareiškėjo (partnerio) steigimo dokumentuose (įstatuose, steigimo sandoryje ar nuostatuose) turi būti aiškiai apibrėžta veiklos sritis, kuriai vykdyti reikalingai infrastruktūrai prašoma finansavimo.

IV. REIKALAVIMAI PROJEKTAMS

20. Visi projektai turi būti susiję su šio Aprašo 6 punkte įvardytu priemonės tikslu, SSVP II prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ tikslu „Užtikrinti prieinamas ir aukštos kokybės esmines viešąsias sveikatos priežiūros, švietimo, valstybės užimtumo rėmimo politiką įgyvendinančių institucijų teikiamas paslaugas, socialines paslaugas ir paslaugas neįgaliesiems“ ir 4 uždaviniu „Paskatinti socialinės rizikos asmenų bei socialinę atskirtį patiriančių asmenų ir jų šeimų narių geresnę integraciją į visuomenę ir darbo rinką“ bei atitikti šio Aprašo 7 punkte nurodytą veiklą.

21. Visi projektai turi atitikti:

21.1. socialinių paslaugų katalogo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 (Žin., 2006, Nr. 43-1570) (toliau vadinama – Socialinių paslaugų katalogas), nuostatas;

21.2. SSPĮIM programos nuostatas ir, kartu su pareiškėjais, būti įtraukti į SSPĮIM programos priedą.

22. Įgyvendinant projektus turi būti siekiama šio Aprašo 4 priede nurodytų produkto ir rezultatų rodiklių.

23. Projekto rezultatų ir produkto rodikliai turi būti pagrįsti ir realūs. Pagal juos bus vertinama projekto įgyvendinimo pažanga ir numatytų tikslų bei uždavinių pasiekimas.

24. Visi projektai turi atitikti reikalavimus, susijusius su ES horizontalių politikos sričių (darnaus vystymosi, lyčių lygybės ir nediskriminavimo) įgyvendinimu:

24.1. projekte neturi būti numatyta veiksmų, kurie darytų neigiamą poveikį darnaus vystymosi principui aplinkosaugos, socialinėje, ekonomikos bei regionų vystymo srityse įgyvendinti;

24.2. projekte negali būti numatyta jokių apribojimų, darančių neigiamą poveikį lyčių lygybės ir nediskriminavimo principams įgyvendinti (projekto aprašyme argumentuotai paaiškinta, kad projekto rezultatais galės vienodai naudotis tiek moterys, tiek vyrai, kad projektas nesuteiks pranašumų nė vienai iš lyčių ar neigiamai neįtakos moterų ar vyrų padėties, kad projekto rezultatais galės naudotis visi asmenys ir jie nebus diskriminuojami Lietuvos Respublikos lygių galimybių įstatyme (Žin., 2003, Nr. 114-5115; 2008, Nr. 76-2998) nustatytais pagrindais (dėl lyties, rasės ar etninės kilmės, religijos ar tikėjimo, amžiaus, negalios ar seksualinės orientacijos).

25. Projektas turi turėti aiškų finansavimo paketą: apibrėžtus, aiškius ir užtikrintus projekto išlaidų finansavimo šaltinius. Turi būti užtikrintas tinkamų ir netinkamų išlaidų, kurioms neskiriamas finansavimas, padengimas.

26. Projektui reikiamo finansavimo suma turi būti nustatyta, atsižvelgiant į Reglamento Nr. 1083/2006 55 straipsnyje išdėstytus reikalavimus. Jeigu iš projekto bus gaunamos pajamos, kurias įmanoma objektyviai įvertinti iš anksto, projektui prašomo finansavimo suma turi būti mažinama, kaip tai apibrėžta Tarybos reglamento Nr. 1083/2006 55 straipsnio 2 dalyje. Atsižvelgiant į iš projekto numatomą gauti grynųjų pajamų sumą, mažinama EK tinkamų deklaruoti išlaidų suma, nuo kurios skaičiuojama projektui prašomo finansavimo suma. Projekto grynųjų pajamų ir projektui prašomo finansavimo skaičiavimai turi būti atliekami vadovaujantis Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodika, patvirtinta Lietuvos Respublikos finansų ministro 2010 m. birželio 16 d. įsakymu Nr. 1K-195 (Žin., 2010, Nr. 71-3581) (toliau – Pajamų skaičiavimo ir priežiūros metodika), EK parengtomis Metodinėmis rekomendacijomis dėl Tarybos reglamento Nr. 1083/2006 55 straipsnio: pajamas duodantys projektai (angl. Guidance note on Article 55, Council Regulation (EC) 1083/2006: Revenue Generating Projects), EK parengtu Darbo dokumentu Nr. 4 „Ekonominės naudos analizės atlikimo metodikos gairės“ (angl. Working document No. 4 „Guidance on the methodology for carrying out cost-benefit analysis“). Jeigu iš projekto numatoma gauti pajamų, kurias įmanoma objektyviai įvertinti iš anksto, kartu su paraiška turi būti pateiktas užpildytas Pajamų skaičiavimo ir priežiūros metodikos 1 priedas „Bendrai finansuojamų iš Europos Sąjungos fondų lėšų projektų, iš kurių gaunama pajamų, paraiškos dėl projekto finansavimo priedas“. Šie dokumentai pateikiami ES struktūrinės paramos interneto svetainėje www.esparama.lt. Projekto tinkamų finansuoti išlaidų dalis, kurią padengia iš projekto gaunamos grynosios pajamos, turi būti finansuojama iš pareiškėjo lėšų. Jeigu iš projekto bus gaunamos pajamos, kurių nebuvo įmanoma objektyviai įvertinti iš anksto vadovaujantis Tarybos reglamento Nr. 1083/2006 55 str. 3 dalies nuostatomis ir Pajamų skaičiavimo ir priežiūros metodika, projekto finansavimas mažinamas projekto įgyvendinimo metu ir per 5 metus po projekto pabaigos gautų pajamų suma proporcingai skirtai finansavimo sumai.

27. Projekte privalo būti numatytas projekto veiklos finansinis tęstinumas, t.y. kaip projekto įgyvendinimo pasekmė, steigiamos ar modernizuojamos įstaigos veiklos vykdymo ir tęstinumo finansinės garantijos.

28. Minimali planuojamo projekto vertė – 150 000 Lt (jei atliekant projekto vertinimą, projekto vertė sumažėja, tai, pritarus Centrinei projektų valdymo agentūrai (toliau vadinama – CPVA), jis laikomas tinkamu finansuoti).

29. Projektai, skirti įsigyti tik įrangą (nevykdant statybos, rekonstrukcijos, remonto darbų), nėra finansuojami.

30. Maksimali planuojamo projekto įgyvendinimo trukmė – 28 mėnesiai. Dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto vykdymo laikotarpis gali būti pratęstas projekto finansavimo ir administravimo sutartyje numatyta tvarka.

31. Projekto įgyvendinimo vieta – Lietuvos Respublikos teritorija.

32. Projektuose numatomi rekonstruoti ar remontuoti pastatai, taip pat žemės sklypai, kuriuose numatoma statyti, rekonstruoti ar kapitališkai remontuoti pastatus, turi būti pareiškėjų (partnerių) valdomi nuosavybės ar patikėjimo teise arba gauti panaudos (nuomos) sutartimi ne trumpesniam kaip projekto įgyvendinimo ir 5 metų po projekto finansavimo pabaigos (galutinės ataskaitos patvirtinimo) laikotarpiui. Pareiškėjas (partneris) turi turėti teisę statyti, rekonstruoti ar kapitališkai remontuoti statinį.

33. Kiti reikalavimai projektams:

33.1. statomose bei rekonstruojamose stacionarių socialinių paslaugų įstaigose, skirtose senyvo amžiaus ar neįgaliems asmenims, turi būti:

33.1.1. gyvenamuosiuose (miegamuosiuose) kambariuose įrengiamos ne daugiau kaip 1–2 vietos (išskyrus kambarius, kuriuose apgyvendinami asmenys su sunkia negalia);

33.1.2. prie kiekvieno gyvenamojo kambario ar kelių (ne daugiau kaip 3) gyvenamųjų kambarių įrengiama tualeto ir dušo ar vonios patalpa/-os (išskyrus kambarius, kuriuose apgyvendinami asmenys su sunkia negalia);

33.1.3. įrengta virtuvėlė/-ės (patalpa/-os, kuriose gyventojai patys gali pasigaminti maistą ir pavalgyti) (išskyrus asmenims su sunkia negalia);

33.2. statomose bei rekonstruojamose stacionarių socialinių paslaugų įstaigose, skirtose vaikams, turi būti:

33.2.1. veikla organizuojama šeimynomis. Vienoje šeimynoje vaikų skaičius turi būti ne didesnis kaip 8 vaikai;

33.2.2. gyvenamuosiuose (miegamuosiuose) kambariuose įrengiamos ne daugiau kaip 1–2 vietos (kai numatoma apgyvendinti brolius ar seseris – ne daugiau kaip 3 vietos);

33.2.3. kiekvienoje šeimynoje įrengiamos vonios ar dušo ir tualeto patalpos (atskirai mergaitėms ir berniukams);

33.2.4. kiekvienoje šeimynoje įrengiamos virtuvėlės (patalpos, kuriose vaikai patys gali pasigaminti maistą ir pavalgyti);

33.2.5. vietų skaičius ne didesnis kaip 60 (veikiančiose įstaigose).

34. Pagal šį Aprašą nėra finansuojama:

34.1. projektai, numatantys veikiančių stacionarių socialinių paslaugų įstaigų plėtrą, jei gyventojų vietų skaičius įstaigoje didinamas daugiau nei iki 40 vietų (įstaigos, iki projekto įgyvendinimo turėjusios daugiau nei 40 vietų paslaugų gavėjams, gali buvusio vietų skaičiaus nemažinti (išskyrus įstaigas, kurios neatitinka šio Aprašo 33.2.5 punkte numatyto reikalavimo);

34.2. aplinkos ir gerbūvio tvarkymo darbai, kurie nėra būtini statybos užbaigimo aktui gauti, sporto aikštynų, šarvojimo ir sporto salių, izoliatorių, tvorų ir lauko apšvietimo, ūkinių statinių, garažų modernizavimas ar įrengimas.

V. REIKALAVIMAI TINKAMOMS FINANSUOTI PROJEKTO IŠLAIDOMS

35. Paraiškoje nurodomos projekto išlaidos turi būti būtinos projekto veikloms įgyvendinti ir projekto tikslams ir uždaviniams pasiekti.

36. Visos projektų išlaidos turi atitikti Išlaidų ir finansavimo reikalavimų atitikties taisykles. Pagal šį Aprašą papildomai nustatomos šios netinkamos finansuoti išlaidos:

36.1. žemės įsigijimo;

36.2. nekilnojamojo turto įsigijimo;

36.3. įrangos, įrenginių ir kito materialiojo turto nuomos ir finansinės nuomos (lizingo);

36.4. transporto priemonių įsigijimo, išskyrus neįgaliesiems pritaikytas transporto priemones;

36.5. šios projekto administravimo ir vykdymo išlaidos: biuro ir kanceliarinių prekių įsigijimo, transporto priemonių eksploatavimo, administracinių patalpų nuomos ir eksploatavimo, komandiruočių, banko mokesčių už sąskaitos atidarymą ir tvarkymą bei piniginių pervedimų išlaidos, projekto lėšų panaudojimo patikrinimo paslaugų išlaidos (audito išlaidos);

36.6. nusidėvėjimo (amortizacijos);

36.7. turto draudimo išlaidos, išskyrus projekto įgyvendinimo metu įsigytų neįgaliesiems pritaikytų transporto priemonių maksimalaus turto atkuriamosios vertės draudimo išlaidas ne ilgesniam nei projekto įgyvendinimo laikotarpiui;

36.8. kryžminio finansavimo.

37. Visos projektų išlaidos turi būti planuojamos vadovaujantis Rekomendacijomis dėl projektų išlaidų atitikties Europos regioninės plėtros fondo ir Sanglaudos fondo finansavimo reikalavimams (toliau vadinama – Rekomendacijos dėl išlaidų atitikties) (skelbiama interneto svetainėje www.esparama.lt), Pajamų skaičiavimo ir priežiūros metodika (skelbiama interneto svetainėje www.esparama.lt) (jei taikoma), CPVA administruojamų 2007–2013 m. struktūrinės paramos projektų viešinimo gairėmis (skelbiama interneto svetainėje www.cpva.lt).

38. Projekto išlaidų tinkamumo finansuoti laikotarpio (t.y. projekto veiklų įgyvendinimo ir visų su projekto įgyvendinimu susijusių tinkamų finansuoti išlaidų patyrimo laikotarpio) pradžia ir pabaiga nustatoma projekto finansavimo ir administravimo sutartyje.

39. Tinkamomis finansuoti laikomos išlaidos, kurios yra patirtos ir apmokėtos nuo 2009 m. sausio 1 d.

40. Projekto veiklos, susijusios su projektavimu (techninio projekto parengimu ir projekto ekspertize) ir projekto administravimu, gali būti pradėtos vykdyti prieš projekto finansavimo ir administravimo sutarties pasirašymą pareiškėjui prisiimant visišką atsakomybę už veiklų ir joms įgyvendinti skirtų išlaidų tinkamumą. Nustačius, kad veikla ir (ar) jai įgyvendinti skirtos visos ar dalis išlaidų yra netinkamos finansuoti, patirtas išlaidas pareiškėjas apmoka iš savo lėšų.

41. Projektas ir projekto veiklos negali būti finansuotos ar finansuojamos bei suteikus finansavimą teikiamos finansuoti pagal kitas veiksmų programų, įgyvendinančių Lietuvos 2007–2013 m. ES struktūrinės paramos panaudojimo strategiją, priemones, 2004–2006 m. Bendrojo programavimo dokumento (Žin., 2004, Nr. 123-4486) priemones, iš kitų programų, finansuojamų valstybės ar savivaldybių biudžetų lėšomis, kitų fondų, kitų finansinių mechanizmų (pvz., Europos ekonominės erdvės ir Norvegijos, Šveicarijos Konfederacijos), jei dėl to projektas ar projekto veiklos galėtų būti finansuotos kelis kartus.

VI. PARAIŠKŲ TEIKIMO TVARKA

42. Paraiškos priimamos ir registruojamos Taisyklėse nustatyta tvarka.

43. Vadovaudamasis šiuo Aprašu, pareiškėjas pildo paraiškos dėl projekto finansavimo bendrąją (A) dalį ir paraiškos specialiąją (B) dalį (toliau vadinama – paraiška):

43.1. paraiškos dėl projekto finansavimo bendrosios (A) dalies forma ir pildymo instrukcija yra patvirtinta Lietuvos Respublikos finansų ministro 2008 m. vasario 20 d. įsakymu Nr. 1K-066;

43.2. paraiškos specialiosios (B) dalies forma ir pildymo instrukcija pateikta šio Aprašo 1 priede;

43.3. parengta paraiškos elektroninė forma ir paraiškos pildymo instrukcija pateikta ES struktūrinės paramos interneto svetainėje www.esparama.lt.

44. Kartu su paraiška pareiškėjas ir partneriai turi pateikti informaciją bei dokumentus, pagrindžiančius, kad projektas yra tinkamas finansuoti ir kuriais remdamosi vertinimą atliekančios ir sprendimą dėl projekto finansavimo priimančios institucijos gali priimti tinkamą sprendimą dėl finansavimo skyrimo:

44.1. pareiškėjo ir partnerio (-ių) steigimo dokumentų kopijas (reikalavimas netaikomas tokiu atveju, jei, įgyvendinant projektą, yra steigiama nauja stacionarių socialinių paslaugų įstaiga. Šiuo atveju steigimo dokumentų kopijas privaloma pateikti projekto įgyvendinimo metu, ne vėliau nei iki galutinio mokėjimo prašymo pateikimo datos);

44.2. Valstybinės mokesčių inspekcijos prie Lietuvos Respublikos finansų ministerijos pažymą (-as) apie pareiškėjo ir partnerio (-ių) atsiskaitymus su biudžetu (išskyrus biudžetines įstaigas). Pažymos turi būti išduotos ne anksčiau kaip 2 mėnesiai iki paraiškos pateikimo. Taip pat tinkamos pažymos, išduotos elektroniniu būdu;

44.3. Valstybinio socialinio draudimo fondo valdybos prie Socialinės apsaugos ir darbo ministerijos teritorinio skyriaus pažymą (-as) apie pareiškėjo ir partnerio (-ių) socialinio draudimo mokesčių sumokėjimą (SODRA) (išskyrus biudžetines įstaigas). Pažymos turi būti išduotos ne anksčiau kaip 2 mėnesiai iki paraiškos pateikimo. Taip pat tinkamos pažymos, išduotos elektroniniu būdu;

44.4. žemės sklypo, kuriame planuojama statyti, rekonstruoti ar kapitališkai remontuoti objektą, nuosavybės ar valdymo patikėjimo, nuomos arba panaudos teise dokumento kopiją;

44.5. objekto (pvz., pastato ar patalpų), kurį planuojama rekonstruoti ar remontuoti, nuosavybės ar valdymo patikėjimo, nuomos arba panaudos teise dokumento kopiją;

44.6. žemės ir (arba) objekto savininko raštišką leidimą statyti, rekonstruoti ar kapitališkai remontuoti objektą ar analogišką teisę suteikiantį dokumentą (jei pateiktos turto valdymo nuomos ar panaudos teise sutartys ir jose toks leidimas nenumatytas);

44.7. dokumentą (-us) (arba jų kopijas), patvirtinantį (-ius), kaip projekto įgyvendinimo pasekmė, įkurtos arba modernizuotos įstaigos veiklos vykdymo finansavimą įgyvendinus projektą;

44.8. pareiškėjo (ir (ar) partnerio) indėlį įrodančius dokumentus, jei pareiškėjas (ir (ar) partneris) prisideda prie projekto įgyvendinimo nuosavomis lėšomis (skirtomis tinkamoms ir (ar) netinkamoms projekto išlaidoms apmokėti);

44.9. įgaliojimą pasirašyti paraišką liudijantį dokumentą, jei paraiška pasirašoma ne pareiškėjo organizacijos vadovo;

44.10. užpildytą Bendrai finansuojamų iš Europos Sąjungos fondų lėšų projektų, iš kurių gaunama pajamų, paraiškos dėl projekto finansavimo priedo formą (Žr. Pajamų skaičiavimo ir priežiūros metodiką) (jei taikoma);

44.11. užpildytą PVM klausimyną, kurio forma yra pateikta interneto svetainėje www.esparama.lt;

44.12. Poveikio aplinkai vertinimo ataskaitą (jei taikoma).

45. Paraiška turi būti užpildyta lietuvių kalba, griežtai laikantis pildymo instrukcijos, atspausdinta ir kartu su pridedamais dokumentais tvarkingai įrišta arba susegta.

46. Visi paraiškos ir pridedamų dokumentų lapai turi būti sunumeruoti eilės tvarka.

47. Pareiškėjas turi pateikti:

47.1. vieną paraiškos ir pridedamų dokumentų originalą, tituliniame lape pažymėtą įrašu „Originalas“;

47.2. elektroninę užpildytos paraiškos formos kompiuterinėje laikmenoje versiją.

48. Paraiškos popierinio originalo ir elektroninės versijos turinys turi būti identiški. Nustačius neatitikimų tarp popierinio paraiškos originalo ir elektroninės paraiškos versijos, vadovaujamasi popieriniame paraiškos originale pateikta informacija.

49. Ant voko turi būti nurodyta priemonė, pagal kurią teikiama paraiška, ir patvirtinto Valstybės projektų sąrašo numeris. Ant elektroninės laikmenos turi būti aiškiai nurodytas pareiškėjas ir projekto pavadinimas.

50. Paraiška turi būti pateikta vienu iš nurodytų būdų:

50.1. įteikta asmeniškai;

50.2. atsiųsta paštu.

51. Paraiška turi būti pateikta šiuo adresu:

Centrinė projektų valdymo agentūra

S. Konarskio g. 13

LT-03109 Vilnius

52. Kitais būdais arba kitais adresais, negu nurodyta šio Aprašo 50 ir 51 punktuose, pateikta paraiška nebus registruojama ir vertinama.

53. Paraiška turi būti pateikta iki Valstybės projektų sąraše nustatyto termino pabaigos.

54. Už paraiškos pristatymą laiku atsako pareiškėjas. Paraišką pateikusiam pareiškėjui (ne vėliau kaip per 15 darbo dienų nuo paraiškos gavimo dienos) išsiunčiamas paraiškos registravimo patvirtinimas, kuriame nurodomas ES struktūrinės paramos kompiuterinės informacinės valdymo ir priežiūros sistemos paraiškai suteiktas unikalus kodas.

VII. PAREIŠKĖJŲ INFORMAVIMO IR KONSULTAVIMO TVARKA

55. Detali pareiškėjų informavimo ir konsultavimo tvarka, dažniausiai pateikiami klausimai ir atsakymai, o taip pat tokie, kurie gali būti svarbūs ir kitiems pareiškėjams, bus pateikti interneto svetainėje www.esparama.lt.

56. Pareiškėjai gali pateikti klausimus Socialinės apsaugos ir darbo ministerijai (toliau vadinama – SADM) dėl projekto idėjos, tikslų bei rezultatų tinkamumo, jų atitikties nacionaliniams strateginiams dokumentams:

56.1. elektroniniu paštu adresu Raimonda.Seleniene@socmin.lt;

56.2. telefonu (8~5) 266 8157;

56.3. raštu adresu: Socialinės apsaugos ir darbo ministerija, Europos Sąjungos struktūrinės paramos departamento Struktūrinės paramos politikos skyrius, A. Vivulskio g. 11, LT-03610 Vilnius.

57. Klausimai dėl projektų rengimo bei paraiškos pildymo gali būti pateikiami CPVA:

57.1. elektroniniu paštu adresu i.luscikauskaite@cpva.lt;

57.2. telefonu (8~5) 255 3304;

57.3. faksu (8~5) 251 4401;

57.4. raštu šio Aprašo 51 punkte nurodytu adresu.

58. Informacija pareiškėjui teikiama nuo pasiūlymų teikti paraiškas išsiuntimo dienos iki galutinės paraiškos pateikimo dienos. Kiekviename elektroniniu paštu, faksu ar raštu siunčiamame laiške turi būti nurodytas patvirtinto Valstybės projektų sąrašo numeris, siuntėjo vardas ir pavardė, organizacija ir telefono numeris.

59. Po pasiūlymų teikti paraiškas išsiuntimo bus organizuojami informaciniai seminarai, konsultacijos pareiškėjams. Apie seminarų datą, vietą ir laiką skelbiama interneto svetainėje www.esparama.lt

60. Vienas pareiškėjas gali teikti daugiau negu vieną paraišką.

61. Informacija apie pateiktus projektus (ne vėliau kaip per 15 darbo dienų nuo galutinio paraiškų pateikimo termino dienos) paskelbiama interneto svetainėje www.esparama.lt, nurodant pareiškėjo pavadinimą, projekto pavadinimą, trumpą projekto aprašymą, paraiškos unikalų kodą ir prašomą lėšų sumą.

VIII. PARAIŠKŲ VERTINIMAS IR ATRANKA

62. Paraiškų vertinimas ir atranka atliekami Taisyklėse nustatyta tvarka.

63. Už paraiškų vertinimą yra atsakinga CPVA, kuri, esant reikalui, gali pasinaudoti reikiamos kvalifikacijos ekspertų paslaugomis.

64. Atlikdami vertinimą, vertintojai gali kreiptis į atitinkamas institucijas papildomos informacijos apie pareiškėją bei paraišką ir, vertindami pareiškėjo pateiktą informaciją ir duomenis, naudotis kitais išoriniais oficialiais informacijos šaltiniais.

65. Per kiekvieną vertinimo etapą, numatytą šio Aprašo 66 punkte, CPVA pareiškėjus gali pakviesti pokalbio, taip pat prireikus įsitikinti, ar paraiškoje pateikta informacija yra pagrįsta, apsilankyti planuojamoje projekto įgyvendinimo vietoje.

66. Vertinimą sudaro:

66.1. paraiškos administracinės atitikties vertinimas:

66.1.1. vertinimas atliekamas, užpildant šio Aprašo 2 priede pateiktą lentelę;

66.1.2. atliekant vertinimą patikrinama, ar užpildyti visi paraiškos punktai, ar paraiška yra sukomplektuota, ar pateikti visi šiame Apraše nurodyti dokumentai bei informacija;

66.1.3. jeigu atliekant vertinimą nustatoma, kad paraiška neatitinka visų administracinės atitikties vertinimo reikalavimų, pareiškėjui yra siunčiamas raštas, kuriame paprašoma pateikti trūkstamą informaciją ir (ar) dokumentus, ir nustatomas terminas, per kurį pareiškėjas privalo juos pateikti. Jeigu pareiškėjas per nustatytą terminą prašomų dokumentų ir (ar) informacijos nepateikia arba pateikia ne visus prašomus dokumentus ir (ar) informaciją, įgyvendinančioji institucija turi teisę priimti sprendimą atmesti paraišką;

66.1.4. atliekant vertinimą nustačius, kad paraiška atitinka visus administracinės atitikties vertinimo reikalavimus, ji perduodama vertinti kitame etape. Jei paraiška atitinka ne visus administracinės atitikties vertinimo reikalavimus, tačiau tai netrukdo pereiti į kitą vertinimo etapą, CPVA gali priimti sprendimą perduoti tokią paraišką vertinti kitame etape, galutinai nepabaigusi administracinės atitikties vertinimo. Pagrįstais atvejais CPVA gali baigti administracinės atitikties vertinimą su išlyga, kad reikiamas dokumentas ar informacija bus pateikti iki projekto finansavimo ir administravimo sutarties pasirašymo dienos arba kito projekto finansavimo ir administravimo sutartyje konkrečiu atveju CPVA nustatyto termino. Pareiškėjui nepateikus reikiamo dokumento ar informacijos iki nustatyto termino, projekto finansavimo ir administravimo sutartis nepasirašoma arba sudaryta projekto finansavimo ir administravimo sutartis nutraukiama;

66.2. projekto tinkamumo finansuoti vertinimas:

66.2.1. atliekant vertinimą nustatoma, ar projektas atitinka bendruosius ir juos detalizuojančius specialiuosius (atitikties) atrankos kriterijus, didžiausia leistina projekto tinkamų finansuoti išlaidų suma ir didžiausias leistinas projekto finansavimo dydis;

66.2.2. vertinimas atliekamas vadovaujantis Bendrųjų ir specialiųjų projektų atrankos kriterijų vertinimo metodika, pateikta šio Aprašo 3 priede, užpildant 3 priedo lentelės 4 stulpelį;

66.2.3. jeigu atliekant vertinimą nustatoma, kad projektas neatitinka visų tinkamumo kriterijų arba kad kartu su paraiška yra pateikti ne visi dokumentai ir (ar) informacija, reikalinga vertinimui atlikti, pareiškėjui yra siunčiamas raštas, kuriame prašoma per jame nustatytą terminą (kuris neturi būti trumpesnis kaip 5 darbo dienos ir ilgesnis kaip 15 darbo dienų, jei CPVA ir pareiškėjas bendru sutarimu nenusprendžia kitaip) pateikti trūkstamus ar papildomus duomenis, dokumentus, patikslinti ar papildyti paraiškoje pateiktą informaciją;

66.2.4. jei pareiškėjas per nustatytą terminą prašomos informacijos ir (ar) dokumentų nepateikia arba pateikia ne visus prašomus dokumentus ir (ar) informaciją, arba projektas neatitinka bent vieno projekto tinkamumui finansuoti keliamo reikalavimo, CPVA turi teisę priimti sprendimą atmesti paraišką. Pagrįstais atvejais CPVA gali priimti sprendimą dėl projekto tinkamumo finansuoti su išlyga, kad konkretūs veiksmai bus atlikti arba reikiamas dokumentas ar informacija pateikti iki projekto finansavimo ir administravimo sutarties pasirašymo dienos arba kito projekto finansavimo ir administravimo sutartyje konkrečiu atveju CPVA nustatyto termino. Pareiškėjui nepateikus reikiamo dokumento ar informacijos iki nustatyto termino, projekto finansavimo ir administravimo sutartis nepasirašoma arba sudaryta projekto finansavimo ir administravimo sutartis nutraukiama;

66.2.5. nustatydama didžiausią projekto tinkamų finansuoti išlaidų sumą ir didžiausią leistiną skirti lėšų dydį, CPVA pagal Reglamento Nr. 1083/2006 55 straipsnį įvertina projekto pajamas;

66.2.6. jeigu CPVA, atlikdama vertinimą, nustato mažesnę projekto tinkamų finansuoti išlaidų sumą ir didžiausią leistiną skirti lėšų dydį už paraiškoje pateiktą projekto tinkamų finansuoti išlaidų sumą ir prašomą projektui skirti lėšų dydį, ji raštu apie tai informuoja pareiškėją ir suderina su juo, ar jis sutinka įgyvendinti projektą gavęs nustatyto dydžio skiriamų lėšų sumą. Jei pareiškėjas nesutinka, paraiška atmetama;

66.2.7. projekto tinkamumo finansuoti vertinimas organizuojamas kaip derybos su pareiškėju, t. y. CPVA pateikus pastabas dėl paraiškos atitikties bendriesiems ir (ar) specialiesiems atitikties kriterijams, pareiškėjas gali paraišką patikslinti.

67. Informacija apie projekto tinkamumo finansuoti vertinimo etapą perėjusias paraiškas ne vėliau kaip per 15 darbo dienų po šio vertinimo užbaigimo skelbiama interneto svetainėje www.esparama.lt, papildant šio Aprašo 61 punkte nurodytą informaciją.

IX. SPRENDIMO DĖL PROJEKTO FINANSAVIMO PRIĖMIMAS IR PROJEKTO FINANSAVIMO IR ADMINISTRAVIMO SUTARTIES SUDARYMAS

68. Galutinį sprendimą dėl projekto finansavimo priima SADM, vadovaudamasi CPVA vertinimo ataskaita. Sprendimas dėl finansavimo skyrimo yra tvirtinamas Lietuvos Respublikos socialinės apsaugos ir darbo ministro įsakymu.

69. Apie priimtą sprendimą SADM informuoja CPVA, kuri inicijuoja trišalės projekto finansavimo ir administravimo sutarties tarp CPVA, SADM ir pareiškėjo pasirašymą.

70. Projekto finansavimo ir administravimo sutartis sudaroma pagal Lietuvos Respublikos finansų ministro 2008 m. vasario 20 d. įsakymu Nr. 1K-066 patvirtintą formą.

71. Informacija apie priimtą sprendimą ne vėliau kaip per 15 darbo dienų nuo sprendimo priėmimo dienos ir apie pasirašytą projekto finansavimo ir administravimo sutartį ne vėliau kaip per 15 darbo dienų nuo sutarties pasirašymo dienos skelbiama svetainėje www.esparama.lt.

X. PROJEKTO ĮGYVENDINIMO NUOSTATOS

72. Projekto išlaidos apmokamos bei projektų finansavimo ir administravimo sutarčių priežiūra atliekama Taisyklėse bei projekto finansavimo ir administravimo sutartyse nustatyta tvarka.

73. Projekto išlaidoms apmokėti gali būti taikomi du būdai: išlaidų kompensavimo ir (ar) sąskaitų apmokėjimo.

74. Projektui finansuoti projekto finansavimo ir administravimo sutartyje gali būti numatytas avansas, kurio dydis neviršija Taisyklėse nurodyto galimo avanso dydžio.

75. Įgyvendinant projektą, visi vykdomi pirkimai turi būti atliekami vadovaujantis Lietuvos Respublikos viešųjų pirkimų įstatymu (Žin., 1996, Nr. 84-2000; 2006, Nr. 4-102), jei projekto vykdytojas (partneris) yra perkančioji organizacija pagal Lietuvos Respublikos viešųjų pirkimų įstatymą, arba laikantis Juridinių asmenų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo ir priežiūros tvarkos aprašo, patvirtinto Lietuvos Respublikos finansų ministro 2008 m. birželio 11 d. įsakymu Nr. 1K-212 (Žin., 2008, Nr. 69-2641) nuostatų tais atvejais, jei projekto vykdytojas (arba partneris) nėra perkančioji organizacija pagal Lietuvos Respublikos viešųjų pirkimų įstatymą.

76. Pareiškėjas, pasirašydamas projekto finansavimo ir administravimo sutartį, kartu su partneriais turi įsipareigoti pilnai įgyvendinti projektą ir užtikrinti projekto veiklos tęstinumą ne trumpiau kaip 5 metus nuo projekto įgyvendinimo pabaigos.

77. Dėl objektyvių, pagrįstų Projekto įgyvendinimo aplinkybių Įgyvendinančioji institucija turi teisę nustatyti reikalavimą apdrausti turtą, pranešdama apie tai Projekto vykdytojui raštu ir nurodydama reikalavimo įvykdymo terminą, draudimo laikotarpį ir sąlygas.

78. Pasirašydamas projekto finansavimo ir administravimo sutartį, pareiškėjas turi įsipareigoti, pasibaigus projektui, teikti Lietuvos Respublikos finansų ministro 2008 m. vasario 20 d. įsakymu Nr. 1K-066 patvirtintą Ataskaitą po projekto užbaigimo.

79. Projekto vykdytojas, įgyvendindamas projektą, privalo imtis visų būtinų veiksmų ES fondų finansavimui viešinti, kaip nustatyta Taisyklėse.

80. Kiti reikalavimai projektui:

80.1. projektas turi atitikti Socialinės globos normų aprašą, patvirtintą Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 (Žin., 2007, Nr. 24-931);

80.2. projektas turi atitikti higienos normos HN 125:2011 „Suaugusių asmenų stacionarios socialinės globos įstaigos: bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2011 m. vasario 10 d. įsakymu Nr. V-133 (Žin., 2011, Nr. 20-1006) ir higienos normos HN 124:2009 „Vaikų socialinės globos įstaigos: bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2009 m. rugsėjo 1 d. įsakymu Nr. V-714 (Žin., 2009, Nr. 107-4494), nuostatas;

80.3. Vaikų globos įstaigų optimizavimo plano, patvirtinto socialinės apsaugos ir darbo ministro 2007 m. spalio 11 d. Nr. A1-282 (Žin., 2007, Nr. 107-4385), keliamus vaikų globos įstaigai reikalavimus.

XI. BAIGIAMOSIOS NUOSTATOS

81. Šis Aprašas gali būti keičiamas arba papildomas Taisyklėse nustatyta tvarka.

82. Pareiškėjai ir projektų vykdytojai turi teisę apskųsti CPVA, SADM, vadovaujančiosios ir tvirtinančiosios institucijų veiksmus arba neveikimą, susijusius su paraiškos vertinimu, sprendimo dėl finansavimo arba nefinansavimo priėmimu ir projekto įgyvendinimu Taisyklėse nustatyta tvarka.

83. Šis Aprašas konkretaus projekto atveju taikomas iki pasirašant projekto finansavimo ir administravimo sutartį. Pasirašius projekto finansavimo ir administravimo sutartį, šiame Apraše išdėstytos nuostatos, susijusios su reikalavimais projekto vykdytojui, projekto veikloms ir projekto išlaidoms ir taikomos tam tikram projektui, perkeliamos į projekto finansavimo ir administravimo sutarties nuostatas.

84. Pasikeitus šiame Apraše nurodytiems teisės aktams, tiesiogiai taikomos naujų teisės aktų nuostatos.

_________________

2007–2013 m. Sanglaudos skatinimo veiksmų

programos II prioriteto VP3-2.4-SADM-03-V

priemonės „Stacionarių socialinių paslaugų

infrastruktūros plėtra“ projektų finansavimo

sąlygų aprašo

1 priedas

(Paraiškos dėl projekto finansavimo specialiosios (B) dalies forma)

_

pareiškėjo pavadinimas

PARAIŠKOS DĖL PROJEKTO FINANSAVIMO SPECIALIOJI (B) DALIS

1. PROJEKTO SVARBA

1.1. Projekto tikslai ir uždaviniai

(Aprašykite, kaip teikiamo projekto tikslas(-ai) ir uždaviniai atitinka toliau lentelėje išvardytų strateginių ir programinių dokumentų nuostatas)

Projekto tikslų ir uždavinių atitiktis Sanglaudos skatinimo veiksmų programos (toliau vadinama – SSVP) II prioriteto tikslui „Užtikrinti prieinamas ir aukštos kokybės esmines viešąsias sveikatos priežiūros, švietimo, valstybės užimtumo rėmimo politiką įgyvendinančių institucijų teikiamas paslaugas, socialines paslaugas ir paslaugas neįgaliesiems“ ir 4 uždaviniui „Paskatinti socialinės rizikos asmenų bei socialinę atskirtį patiriančių asmenų ir jų šeimų narių geresnę integraciją į visuomenę ir darbo rinką“	Aprašykite ir pagrįskite projekto pasiekimų ir rezultatų poveikį SSVP II prioriteto tikslui ir 4 uždaviniui, atsižvelgdami į priemonės specifiką. Taip pat aprašykite projekto aktualumą ir poveikį tikslinių grupių problemų sprendimui
Projekto dėka sukurtos infrastruktūros numatomų teikti paslaugų atitiktis Socialinių paslaugų katalogo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 (Žin., 2006, Nr. 43-1570) (toliau vadinama – Socialinių paslaugų katalogas), nuostatoms ir reikalavimams	Aprašykite projekto atitiktį Socialinių paslaugų kataloge apibrėžtoms nuostatoms. Nurodykite numatomas teikti socialines paslaugas, paslaugas teiksiančius specialistus ir pan.

1.2. Remiamos veiklos

(Pažymėkite atitikties žyma Jūsų projektą atitinkančią remiamą(-as) veiklą (-as)

Remiama veikla	Atitikties žyma	Komentaras
Veikiančių stacionarių socialinių paslaugų įstaigų, kurios neatitinka Socialinės globos normų, patvirtintų Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 (Žin., 2007, Nr. 24-931) (toliau vadinama – Socialinės globos normos) bei kituose teisės aktuose, reglamentuojančiuose stacionarių socialinių paslaugų įstaigų veiklą, nustatytų reikalavimų, modernizavimas		Nurodykite bendrą veikiančios globos įstaigos plotą. Pažymėkite, ar projektu bus modernizuojamas visas globos įstaigos plotas, ar tik jo dalis. Nurodykite, kiek vietų (socialinių paslaugų gavėjams) šiuo metu yra planuojamoje finansuoti įstaigoje ir ar keisis vietų skaičius, įgyvendinus projektą
Naujų patalpų, į kurias perkeliama neatitinkanti Socialinės globos normų stacionari socialinių paslaugų įstaiga, įrengimas		Nurodykite, ar į naujas patalpas perkeliama visa globos įstaiga ar tik jos dalis (jei perkeliama tik dalis įstaigos, nurodykite bendrą planuojamą įstaigos plotą po projekto įgyvendinimo). Nurodykite, kiek vietų (socialinių paslaugų gavėjams) šiuo metu yra planuojamoje finansuoti įstaigoje ir ar keisis vietų skaičius, įgyvendinus projektą
Naujų stacionarių socialinių paslaugų įstaigų senyvo amžiaus asmenims kūrimas (ne daugiau kaip 40 vietų)		Nurodykite įstaigoje planuojamų įkurti vietų (paslaugų gavėjams) skaičių
Naujų grupinio gyvenimo namų neįgaliems asmenims kūrimas (10–20 vietų)		Nurodykite įstaigoje planuojamų įkurti vietų (paslaugų gavėjams) skaičių
Novatoriškų šalies mastu socialinių paslaugų įstaigų, susijusių su apgyvendinimu, kūrimas		Nurodykite įstaigoje planuojamų įkurti vietų (paslaugų gavėjams) skaičių

Atkreipiame dėmesį į tai, kad projektai, numatantys veikiančių stacionarių socialinių paslaugų įstaigų plėtrą, jei gyventojų vietų skaičius įstaigoje didinamas daugiau nei iki 40 vietų (įstaigos, iki projekto įgyvendinimo turėjusios daugiau nei 40 vietų paslaugų gavėjams, gali buvusio vietų skaičiaus nemažinti (išskyrus įstaigas, kurios neatitinka šio Aprašo 33.2.5 punkte numatyto reikalavimo) ir veiklos (ir su šiomis veiklomis susijusius išlaidos), susijusios su aplinkos ir gerbūvio tvarkymo darbais, kurie nėra būtini statybos užbaigimo aktui gauti, sporto aikštynų, šarvojimo ir sporto salių, izoliatorių, tvorų ir lauko apšvietimo, ūkinių statinių, garažų modernizavimu ar įrengimu, nebus finansuojamos.

1.3. Projekto atitiktis kitiems šiame Apraše išdėstytiems reikalavimams

(Aprašykite, kaip teikiamas projektas atitinka reikalavimus, nurodytus šio Aprašo 33 punkte)

Pateiktą lentelę pildo tik statomos ar rekonstruojamos stacionarių socialinių paslaugų įstaigos, skirtos senyvo amžiaus ar neįgaliems asmenims:

Reikalavimas	Projekto atitikties nurodytam reikalavimui aprašymas
Įstaigos gyvenamuosiuose (miegamuosiuose) kambariuose turi būti įrengiamos ne daugiau kaip 1–2 vietos (išskyrus kambarius, kuriuose apgyvendinami asmenys su sunkia negalia)
Prie kiekvieno gyvenamojo kambario ar kelių (ne daugiau kaip 3) gyvenamųjų kambarių turi būti įrengiama tualeto ir dušo ar vonios patalpa/-os (išskyrus kambarius, kuriuose apgyvendinami asmenys su sunkia negalia)
Įstaigose turi būti įrengtos virtuvėlės (patalpos, kuriose gyventojai patys gali pasigaminti maistą ir pavalgyti) (išskyrus asmenims su sunkia negalia)

Pateiktą lentelę pildo tik statomos ar rekonstruojamos stacionarių socialinių paslaugų įstaigos, skirtos vaikams:

Reikalavimas	Projekto atitikties nurodytam reikalavimui aprašymas
Įstaigose veikla turi būti organizuojama šeimynomis. Vienoje šeimynoje vaikų skaičius turi būti ne didesnis kaip 8 vaikai
Įstaigos gyvenamuosiuose (miegamuosiuose) kambariuose įrengiamos ne daugiau kaip 1–2 vietos (kai numatoma apgyvendinti brolius ar seseris – ne daugiau kaip 3 vietos)
Kiekvienoje šeimynoje turi būti įrengiamos vonios ar dušo ir tualeto patalpos (atskirai mergaitėms ir berniukams)
Kiekvienoje šeimynoje turi būti įrengiamos virtuvėlės (patalpos, kuriose vaikai patys gali pasigaminti maistą ir pavalgyti)
Įstaigos vietų skaičius turi būti ne didesnis kaip 60 (veikiančiose įstaigose)

1.4. Alternatyvų analizė

Turi būti aiškiai suformuluoti reikalavimai techniniam projekto sprendiniui (techniniai reikalavimai planuojamam objektui pagal jo paskirtį, eksploatacijos sąlygas; projektavimo, įrengimo ir veiklos principai, procesai ir pan.). Kiekvienam projektui pagrįsti turėtų būti svarstomos bent dvi alternatyvos: „nulinė“ alternatyva (alternatyva, kai projektas nėra įgyvendinamas) ir kitos alternatyvos (projektas paremtas alternatyvia technologija ar pan.). Projekte turi būti atskleista, kad visos realios projekto įgyvendinimo alternatyvos buvo svarstytos arba kad kitas alternatyvas, išskyrus nagrinėjamas, netikslinga svarstyti. Jeigu vertinant projekto įgyvendinimo galimybes išskiriamos kelios projekto įgyvendinimo alternatyvos, vertinant kiekvienai alternatyvai turi būti naudojami tie patys vertinimo kriterijai. Alternatyvos turi būti įvertintos išsamiai ir korektiškai. Pasirinkta alternatyva turi būti optimali, atsižvelgiant į esamus apribojimus

1.5. Projekto poveikis

(Aprašykite projekto poveikį, nurodydami jo: - pobūdį (ekonominį, socialinį, aplinkosauginį); - lygmenį (savivaldybės, regiono, šalies, tarptautinį (jei taikytina); - prisidėjimą prie stebėsenos rodiklių, nurodytų šio Aprašo 4 priede, pasiekimo) (rekomenduojama teksto apimtis – ½ –1 psl.)

1.6. Projekto poveikis aplinkai

Vadovaudamiesi Lietuvos Respublikos planuojamos ūkinės veiklos poveikio aplinkai vertinimo įstatymu (Žin., 2005, Nr. 84-3105) (toliau vadinama – įstatymas), pažymėkite, kuriai kategorijai priskirtinas projektas:

 A – didelės rizikos projektai (poveikio aplinkai vertinimas privalomas, žr. įstatymo 1 priedėlį)

 B – vidutinės rizikos projektai (atliekama atranka dėl poveikio aplinkai privalomo vertinimo, žr. įstatymo 2 priedėlį)

 C – minimalios rizikos projektai (poveikio aplinkai vertinimas netaikomas)

Jeigu projektas yra A arba B kategorijos, prie paraiškos pridėkite poveikio aplinkai ataskaitą

1.7. Duomenys apie projekto (projekto veiklų) finansavimą iš Europos Sąjungos struktūrinių fondų, iš kitų fondų, kitų finansinių mechanizmų (pvz., Europos ekonominės erdvės ir Norvegijos, Šveicarijos Konfederacijos), valstybės (savivaldybių) biudžetų finansuojamų programų (toliau vadinama – kiti finansavimo šaltiniai):

1.7.1. Ar buvo (bus) pateikta paraiška dėl paramos šiam projektui ar atskiroms jo veikloms iš kitų finansavimo šaltinių?

Taip 	Ne 

Jei taip, prašome aprašyti išsamiau (nurodyti susijusią finansinę priemonę, projektų numerius, datas, prašytas sumas, suteiktas sumas ir kt.)

1.7.2. Ar šis projektas papildo kokį nors kitą projektą, kuris buvo, yra ar bus finansuojamas iš kitų finansavimo šaltinių?

Taip 	Ne 

Jei taip, prašome aprašyti išsamiau (nurodyti susijusią finansinę priemonę, projektų numerius, datas, prašytas sumas, suteiktas sumas ir kt.)

1.7.3. Ar buvo pateikta paraiška dėl paramos iš kitų finansavimo šaltinių ankstesniam šio projekto etapui (įskaitant galimybių studijos ir parengiamuosius etapus)?

Taip 	Ne 

Jei taip, prašome aprašyti išsamiau (nurodyti susijusią finansinę priemonę, projektų numerius, datas, prašytas sumas, suteiktas sumas ir kt.)

2. PROJEKTO VALDYMO PAJĖGUMAI

2.1. Informacija apie projekto valdymą

Projekto valdymo struktūra
Funkcijų pasiskirstymas
Pateikite detalią informaciją, paaiškinančią paraiškos A dalies 5 punkte pateiktus duomenis apie projekto valdymą, kuri leistų įvertinti, ar pareiškėjas (partneriai) organizaciniu požiūriu yra pajėgūs tinkamai ir laiku įgyvendinti projektą. Aprašykite projekto organizacinę struktūrą, kas už ką bus atsakingas, kaip numatoma organizuoti viešuosius pirkimus, kaip bus vykdoma projekto įgyvendinimo priežiūra ir atskaitomybė, kokiomis priemonėmis numatoma užtikrinti projekto veiklų tinkamą vykdymą jų trukmės ir kokybės požiūriu, jei projektui administruoti ketinama pirkti atitinkamas paslaugas – kodėl priimtas toks sprendimas. Pateikite projekto organizacinės struktūros schemą (rekomenduojama teksto apimtis – ½ –1 psl.)

3. PROJEKTO ĮGYVENDINIMAS

3.1. Projekto veiklų įgyvendinimo detalizavimas

(Užpildykite toliau esantį veiklų grafiką, atitinkamai pažymėdami veiklų planuojamą trukmę)

Eil. Nr.	Projekto veiklos ir jų detalizavimas	Projekto veiklų vykdymo laikotarpis

Metai	200_	20__	20__

Ketvirtis	I	II	III	IV	I	II	III	IV	I	II	III	IV

Mėnuo	1	2	3	4	5	6	7	8	9	10	11	12	1	2	3	4	5	6	7	8	9	10	11	12	1	2	3	4	5	6	7	8	9	10	11	12
1.	I veikla (iš paraiškos A dalies 6 p.): Pvz., techninės dokumentacijos rengimas, statybos darbai
1.1.	Pvz., techninio projekto rengimo paslaugų pirkimas (techninės spec. rengimas, dokumentacijos derinimas, pirkimo procedūros, sutarties pasirašymas)
1.2.	Pvz., techninio projekto parengimas, įskaitant leidimo darbams vykdyti gavimą (techninės spec. rengimas, dokumentacijos derinimas, pirkimo procedūros, sutarties pasirašymas)
1.3.	Pvz., rangos darbų pirkimas...
1.4.	Pvz., darbų vykdymas...
1.5.	......................
2.	II veikla (iš paraiškos A dalies 6 p.): Pvz., aprūpinimas įranga, baldais ir pan.
2.1.	Pvz., prekių (paslaugų) pirkimas (techninės spec. rengimas, dokumentacijos derinimas, pirkimo procedūros, sutarties pasirašymas)
2.2.	Pvz., prekių pristatymas ar paslaugų teikimas
2.3.	......................

3.2. Detalaus projekto biudžeto išlaidų pagrindimo lentelė

Visos projektų išlaidos turi būti planuojamos vadovaujantis Rekomendacijomis dėl projektų išlaidų atitikties Europos regioninės plėtros fondo ir Sanglaudos fondo finansavimo reikalavimams (skelbiama interneto svetainėje www.esparama.lt) bei Pajamų skaičiavimo ir priežiūros metodika (skelbiama interneto svetainėje www.esparama.lt)

Projekto biudžeto (iš paraiškos A dalies 8.1 lentelės) eilutės Nr.	Veiklos Nr.	Išlaidų pavadinimas	Suma, Lt	Išlaidų pagrįstumo duomenys (paaiškinimas /skaičiavimai / detalizavimas, nurodant preliminarius fizinius kiekius ir sumas)
Iš viso

3.3. Pareiškėjo bei partnerių, kaip perkančiosios organizacijos, identifikavimas

Ar projekto pareiškėjas yra perkančioji organizacija? *	 taip  ne
Ar projekto partneris ______ yra perkančioji organizacija? * (partnerio pavadinimas)	 taip  ne

*Jei projektui skyrus paramą, pareiškėjas (partneris) tampa perkančiąja organizacija, tai būtina nurodyti. Jeigu partnerių yra daugiau negu vienas, duomenys apie kiekvieną partnerį turi būti pateikti atskiroje eilutėje

3.4. Projekto pajamos

(Nurodykite, kokiai kategorijai pagal 2006 m. liepos 11 d. Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančio Reglamentą (EB) Nr. 1260/1999 (OL 2006 L 210, p.25), 55 straipsnyje išdėstytus reikalavimus priklauso projektas)

Iš projekto:

a) negaunama pajamų	
b) gaunama pajamų, bet jų neįmanoma nustatyti iš anksto	
c) gaunama pajamų ir jos yra įvertinamos iš anksto, bet projekto bendrosios išlaidos neviršija 1 000 000 EUR	
d) gaunama pajamų ir jos yra įvertinamos iš anksto ir projekto bendrosios išlaidos viršija 1 000 000 EUR	

(Jei iš projekto gaunama pajamų, nurodykite su projektu susijusias veiklas ir jų rezultatus, kurie gali duoti pajamų, ir pajamų dydį, jei pajamos įvertinamos iš anksto) (rekomenduojama teksto apimtis – ~0,5– 1 psl.)

(Jei pažymėtas d punktas, prašome pateikti užpildytą Bendrai finansuojamų iš Europos Sąjungos fondų lėšų projektų, iš kurių gaunama pajamų, paraiškos dėl projekto finansavimo priedo formą (žr. Pajamų skaičiavimo ir priežiūros metodiką)

3.5. Projekto rizikos ir jų valdymas

(Pateikite projekto rizikos vertinimą, užpildydami toliau pateikiamą lentelę. Detalizuokite rizikos pobūdį / aspektus bei nurodykite, kokios numatomos rizikos valdymo (mažinimo) priemonės)

Rizikos aprašymas	Tikimybė*	Poveikis*	Rizikos valdymo priemonės / veiksmai
Politinė rizika
Socialinė rizika
Ekonominė rizika
Finansinė rizika
Institucinė rizika
Technologinė rizika

*Vertinimo skalė: maža (-as) / vidutinė (-is) / didelė (-is)

3.6. ES struktūrinės paramos viešumo priemonės

Detalizuokite pasirinktas projekto viešinimo priemones, lentelės grafoje „Komentarai“ nurodykite, kokias konkrečias ES struktūrinės paramos viešumo priemones planuojate taikyti, jų kiekius).

Viešumo priemonė (-ės)	Požymis	Komentaras
Pastatyti nuolatinį (-ius) aiškinamąjį (-uosius) stendą (-us), esant sąlygoms, nurodytoms Reglamento Nr. 1828/2006 8 straipsnio 2 dalyje	
Pastatyti informacinį (-ius) stendą (-us), esant sąlygoms, nurodytoms Reglamento Nr. 1828/2006 8 straipsnio 3 dalyje	
Paskelbti, kad įgyvendinamas projektas, finansuojamas iš ES fondų, nurodant tam tikros veiksmų programos pavadinimą pagal Reglamento Nr. 1828/2006 8 straipsnio 4 dalies nuostatas	
Dalyvaujantiems projekte pranešti apie projekto finansavimą iš ES fondų, nurodant tam tikros veiksmų programos pavadinimą, šią informaciją pateikiant dalyvavimą patvirtinančiuose pažymėjimuose ir sertifikatuose pagal Reglamento Nr. 1828/2006 8 straipsnio 4 dalies nuostatas	

4. PROJEKTO TĘSTINUMAS

4.1. Projekto tęstinumo užtikrinimas

Projekto tęstinumo pobūdis	Veiksmai tęstinumui užtikrinti
Institucinis (teisinis)	Aprašykite, kaip bus užtikrintas projekto veiklos išliekamumas instituciniu (teisiniu) požiūriu
Finansinis	Aprašykite, kaip bus užtikrinamas projekto veiklos vykdymo finansavimas pasibaigus projektui ir finansavimui. Nurodykite numatomus finansavimo šaltinius

5. PARAIŠKOS PRIEDAI

1.	Pareiškėjo ir partnerio (-ių) steigimo dokumentų kopijos (reikalavimas netaikomas tokiu atveju, jei, įgyvendinant projektą, yra steigiama nauja stacionarių socialinių paslaugų įstaiga. Šiuo atveju steigimo dokumentų kopijas privaloma pateikti projekto įgyvendinimo metu, ne vėliau nei iki galutinio mokėjimo prašymo pateikimo datos.)
2.	Valstybinės mokesčių inspekcijos prie Lietuvos Respublikos finansų ministerijos pažyma (-os) apie pareiškėjo ir partnerio (-ių) atsiskaitymus su biudžetu (išskyrus biudžetines įstaigas). Pažymos turi būti išduotos ne anksčiau kaip 2 mėnesiai iki paraiškos pateikimo. Taip pat tinka pažymos, išduotos elektroniniu būdu.
3.	Valstybinio socialinio draudimo fondo valdybos prie Socialinės apsaugos ir darbo ministerijos teritorinio skyriaus pažyma (-os) apie pareiškėjo ir partnerio (-ių) socialinio draudimo mokesčių sumokėjimą (SODRA) (išskyrus biudžetines įstaigas). Pažymos turi būti išduotos ne anksčiau kaip 2 mėnesiai iki paraiškos pateikimo. Taip pat tinka pažymos, išduotos elektroniniu būdu.
4.	Žemės sklypo, kuriame planuojama statyti, rekonstruoti ar kapitališkai remontuoti objektą, nuosavybės ar valdymo patikėjimo, nuomos arba panaudos teise dokumento kopija.
5.	Objekto (pvz., pastato ar patalpų), kurį planuojama rekonstruoti ar remontuoti, nuosavybės ar valdymo patikėjimo, nuomos arba panaudos teise dokumento kopija.
6.	Žemės ir (arba) objekto savininko raštiškas leidimas statyti, rekonstruoti ar kapitališkai remontuoti objektą ar analogišką teisę suteikiantis dokumentas (jei pateiktos turto valdymo nuomos ar panaudos teise sutartys ir jose toks leidimas nenumatytas).
7.	Dokumentas (-ai) (arba jų kopijos), patvirtinantis (-ys), kaip projekto įgyvendinimo pasekmė, įkurtos arba modernizuotos įstaigos veiklos vykdymo finansavimą įgyvendinus projektą.
8.	Pareiškėjo (ir (ar) partnerio) indėlį įrodantys dokumentai, jei pareiškėjas (ir (ar) partneris) prisideda prie projekto įgyvendinimo nuosavomis lėšomis (skirtomis tinkamoms ir (ar) netinkamoms projekto išlaidoms apmokėti).
9.	Įgaliojimą pasirašyti paraišką liudijantis dokumentas, jei paraiška pasirašoma ne pareiškėjo organizacijos vadovo.
10.	Užpildyta Bendrai finansuojamų iš Europos Sąjungos fondų lėšų projektų, iš kurių gaunama pajamų, paraiškos dėl projekto finansavimo priedo forma (Žr. Pajamų skaičiavimo ir priežiūros metodiką) (jei taikoma).
11.	Užpildytas PVM klausimynas, kurio forma yra pateikta interneto svetainėje www.esparama.lt.
12.	Poveikio aplinkai vertinimo ataskaita (jei taikoma).

Prie paraiškos gali būti pridėti kiti dokumentai, pagrindžiantys projekto paraiškoje pateikiamą informaciją (pvz., detalusis sklypo planas; techninis projektas arba jo kopija; viešųjų pirkimų dokumentacijos projektas; leidimų (techniniam projektui, statybai ir pan.) kopija; sutarčių, kitų dokumentų, patvirtinančių projekto įgyvendinimo (statybos/rekonstrukcijos/įrangos įsigijimo) techninės priežiūros vykdymą, kopija; pareiškėjo veiklos strategija; komerciniai pasiūlymai, apklausos duomenys ir kiti dokumentai, pagrindžiantys projekto išlaidas)

___________________________ (pareiškėjo atsakingo asmens pareigos)	___________ (parašas)	__________________ (vardas ir pavardė)

_________________

2007–2013 m. Sanglaudos skatinimo veiksmų

programos II prioriteto VP3-2.4-SADM-03-V

priemonės „Stacionarių socialinių paslaugų

infrastruktūros plėtra“ projektų finansavimo

sąlygų aprašo

2 priedas

PARAIŠKŲ ADMINISTRACINĖS ATITIKTIES VERTINIMO LENTELĖ

Paraiškos gavimo data Paraiškos Nr. Projekto pavadinimas Paraišką priėmė	Pareiškėjo pavadinimas 1 partneris 2 partneris ...
Taip	Ne
1. Paraiška (paraiškos A ir B dalys) yra tinkamai pateikta, visiškai užpildyta ir pasirašyta pareiškėjo (yra įgaliojimas pasirašyti paraišką, jei paraiška pasirašoma ne pareiškėjo organizacijos vadovo)
2. Paraiška (paraiškos A ir B dalys) užpildyta kompiuteriu lietuvių kalba
3. Pridėti visi privalomi 2007–2013 m. Sanglaudos skatinimo veiksmų programos II prioriteto VP3-2.4-SADM-03-V priemonės „Stacionarių socialinių paslaugų infrastruktūros plėtra“ projektų finansavimo sąlygų apraše nurodyti dokumentai: 3.1. pareiškėjo ir partnerio (-ių) steigimo dokumentų kopijos (reikalavimas netaikomas tokiu atveju, jei, įgyvendinant projektą, yra steigiama nauja stacionarių socialinių paslaugų įstaiga. Šiuo atveju steigimo dokumentų kopijas privaloma pateikti projekto įgyvendinimo metu, ne vėliau nei iki galutinio mokėjimo prašymo pateikimo datos); 3.2. Valstybinės mokesčių inspekcijos prie Lietuvos Respublikos finansų ministerijos pažyma (-os) apie pareiškėjo ir partnerio (-ių) atsiskaitymus su biudžetu (išskyrus biudžetines įstaigas). Pažymos turi būti išduotos ne anksčiau kaip 2 mėnesiai iki paraiškos pateikimo. Taip pat tinka pažymos, išduotos elektroniniu būdu; 3.3. Valstybinio socialinio draudimo fondo valdybos prie Socialinės apsaugos ir darbo ministerijos teritorinio skyriaus pažyma (-os) apie pareiškėjo ir partnerio (-ių) socialinio draudimo mokesčių sumokėjimą (SODRA) (išskyrus biudžetines įstaigas). Pažymos turi būti išduotos ne anksčiau kaip 2 mėnesiai iki paraiškos pateikimo. Taip pat tinka pažymos, išduotos elektroniniu būdu; 3.4. žemės sklypo, kuriame planuojama statyti, rekonstruoti ar kapitališkai remontuoti objektą, nuosavybės ar valdymo patikėjimo, nuomos arba panaudos teise dokumento kopija; 3.5. objekto (pvz., pastato ar patalpų), kurį planuojama rekonstruoti ar remontuoti, nuosavybės ar valdymo patikėjimo, nuomos arba panaudos teise dokumento kopija; 3.6. žemės ir (arba) objekto savininko raštiškas leidimas statyti, rekonstruoti ar kapitališkai remontuoti objektą ar analogišką teisę suteikiantis dokumentas (jei pateiktos turto valdymo nuomos ar panaudos teise sutartys ir jose toks leidimas nenumatytas); 3.7. dokumentas (-ai) (arba jų kopijos), patvirtinantis (-ys), kaip projekto įgyvendinimo pasekmė, įkurtos arba modernizuotos įstaigos veiklos vykdymo finansavimą įgyvendinus projektą; 3.8. pareiškėjo (ir (ar) partnerio) indėlį įrodantys dokumentai, jei pareiškėjas (ir (ar) partneris) prisideda prie projekto įgyvendinimo nuosavomis lėšomis (skirtomis tinkamoms ir (ar) netinkamoms projekto išlaidoms apmokėti); 3.9. įgaliojimas pasirašyti paraišką, jei paraiška pasirašoma ne pareiškėjo organizacijos vadovo; 3.10. užpildyta Bendrai finansuojamų iš Europos Sąjungos fondų lėšų projektų, iš kurių gaunama pajamų, paraiškos dėl projekto finansavimo priedo forma (žr. Pajamų skaičiavimo ir priežiūros metodiką) (jei taikoma); 3.11. užpildytas PVM klausimynas, kurio forma yra pateikta interneto svetainėje www.esparama.lt; 3.12. poveikio aplinkai vertinimo ataskaita (jei taikoma)
4. Pateikta elektroninė paraiškos versija (įrašyta į elektroninę laikmeną)
VERTINTOJO PASTABOS IR IŠVADOS (Kokios informacijos ar dokumentų trūksta) Vertintojo išvada:  paraiška atitinka visus administracinės atitikties vertinimo kriterijus;  paraiška neatitinka administracinės atitikties vertinimo kriterijų (nuoroda į kriterijų numerius), reikia prašyti pareiškėjo informaciją patikslinti;  paraiška neatitinka administracinės atitikties vertinimo kriterijų (nuoroda į kriterijų numerius) ir negali būti vertinama toliau.
Vertintojo parašas	________________
VERTINTOJO PASTABOS IR IŠVADOS PO PATIKSLINIMO (jei atlikta) (Kokios informacijos ar dokumentų trūksta, kriterijai, kurie nėra tenkinami, susirašinėjimo su pareiškėjais istorija) Vertintojo išvada:  paraiška atitinka visus administracinės atitikties vertinimo kriterijus;  paraiška neatitinka administracinės atitikties vertinimo kriterijų (nuoroda į kriterijų numerius), reikia prašyti pareiškėjo informaciją patikslinti;  paraiška neatitinka administracinės atitikties vertinimo kriterijų (nuoroda į kriterijų numerius) ir negali būti vertinama toliau.
Vertintojo parašas	________________

_________________

2007–2013 m. Sanglaudos skatinimo veiksmų

programos II prioriteto VP3-2.4-SADM-03-V

priemonės „Stacionarių socialinių paslaugų

infrastruktūros plėtra“ projektų finansavimo sąlygų

aprašo

3 priedas

Bendrųjų ir specialiųjų projektų atrankos kriterijų vertinimo metodika

Bendrasis kriterijus	Bendrojo kriterijaus vertinimo aspektai	Vertinimo klausimai ir (ar) teiginiai	Vertinimas Taip/Ne	Paaiškinimai
1	2	3	4	5
1. Bendrai finansuojamas iš Europos Sąjungos fondų lėšų projektas (toliau – projektas) atitinka bent vieną veiksmų programos ir jos prioriteto tikslą, uždavinį, taip pat apima pagal tam tikrą prioritetą numatomas remti veiklas	1.1. Pagrįstas projekto tikslų ir uždavinių ryšys su SSVP II prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ (toliau vadinama – II prioritetas) tikslu ir 4 uždaviniu	1.1.1. projekto tikslai ir uždaviniai aiškiai susiję su SSVP II prioriteto tikslu ir 4 uždaviniu	Būtina įsitikinti, kad projekto tikslai ir uždaviniai atitinka SSVP II prioriteto tikslą „Užtikrinti prieinamas ir aukštos kokybės esmines viešąsias sveikatos priežiūros, švietimo, valstybės užimtumo rėmimo politiką įgyvendinančių institucijų teikiamas paslaugas, socialines paslaugas ir paslaugas neįgaliesiems“ ir 4 uždavinį „Paskatinti socialinės rizikos asmenų bei socialinę atskirtį patiriančių asmenų ir jų šeimų narių geresnę integraciją į visuomenę ir darbo rinką“, ryšys yra akivaizdus ir priežastinis Paraiškos A ir B dalys

1.1.2. įgyvendinto projekto poveikis SSVP II prioriteto tikslui ir 4 uždaviniui yra teigiamas	Būtina įsitikinti, kad, įgyvendinus projektą, pasiekimų ir rezultatų poveikis SSVP II prioriteto tikslui ir 4 uždaviniui, atsižvelgiant į priemonės specifiką, bus teigiamas. Taip pat įrodytas projekto aktualumas ir poveikis tikslinių grupių problemoms spręsti Paraiškos A ir B dalys

1.2. Pagrįstas projekto tikslų ir uždavinių ryšys su priemonės aprašymu (esančiu SSVP priede) ir šio Aprašo 7 punkte numatyta veikla	1.2.1. projekto veiklos yra suderintos su SSVP priede pateiktu priemonės aprašymu	Būtina įsitikinti, ar projekte numatytos vykdyti veiklos atitinka priemonės aprašymą Paraiškos A ir B dalys

1.2.2. projekto tikslai, uždaviniai ir veiklos atitinka šio Aprašo 7 punkte numatytą veiklą	Būtina įsitikinti, ar projekte numatyti tikslai, uždaviniai ir planuojamos vykdyti veiklos atitinka šio Aprašo 7 punkte nurodytą veiklą Paraiškos A ir B dalys

1.2.3. projektas atitinka SSVP, priemonės aprašyme ir šiame Apraše nustatytus reikalavimus, susijusius su paramos pagal kitas iš Europos Sąjungos (toliau vadinama – ES) finansuojamas programas, kitas veiksmų programas, kitus veiksmų programos prioritetus atskyrimu („demarkacinius reikalavimus“)	Būtina įsitikinti, ar tenkinami reikalavimai, susiję su paramos pagal kitas iš ES finansuojamas programas, kitas veiksmų programas, kitus veiksmų programos prioritetus atskyrimu, nustatyti SSVP, priemonės aprašyme ir šiame Apraše Paraiškos B dalis

1.2.4. projektas atitinka kitus su reikalavimais projekto veikloms susijusius specialiuosius atrankos kriterijus ir šiame Apraše nustatytus reikalavimus:

1.2.4.1. projektas atitinka šio Aprašo 28 punkto reikalavimus	Būtina įsitikinti, ar minimali planuojamo projekto vertė atitinka reikalavimus Paraiškos A dalis

1.2.4.2. projektas atitinka šio Aprašo 29 punkto reikalavimus	Būtina įsitikinti, ar projektas atitinka šį reikalavimą Paraiškos A ir B dalys

1.2.4.3. projektas atitinka šio Aprašo 32 punkto reikalavimus	Būtina įsitikinti, ar pateikti dokumentai atitinka reikalavimus Paraiškos B dalies priedai

1.2.4.4. projektas atitinka šio Aprašo 33 punkto reikalavimus	Būtina įsitikinti, ar statomos ar rekonstruojamos stacionarių socialinių paslaugų įstaigos atitinka šio Aprašo 33 punkte nurodytus reikalavimus Paraiškos B dalis

1.2.4.5. projektas atitinka šio Aprašo 34.1 punkto reikalavimus	Būtina įsitikinti, ar projektu nėra planuojama didinti vietų (paslaugų gavėjams) skaičiaus veikiančioje įstaigoje, kurioje jau yra 40 ir daugiau vietų paslaugų gavėjams (įstaigos, iki projekto įgyvendinimo turėjusios daugiau nei 40 vietų paslaugų gavėjams, gali buvusio vietų skaičiaus nemažinti (išskyrus įstaigas, kurios neatitinka šio Aprašo 33.2.5 punkte numatyto reikalavimo) Paraiškos B dalis

1.2.4.6. projektas atitinka šio Aprašo 34.2 punkto reikalavimus	Būtina įsitikinti, ar projektas neapima tokių veiklų (ir su šiomis veiklomis susijusių išlaidų) kaip aplinkos ir gerbūvio tvarkymo darbai, kurie nėra būtini statybos užbaigimo aktui gauti, sporto aikštynų, šarvojimo ir sporto salių, izoliatorių, tvorų ir lauko apšvietimo, ūkinių statinių, garažų modernizavimas ar įrengimas Paraiškos B dalies priedas
2. Projektas atitinka nacionalinius strateginius dokumentus	2.1. Projektas prisideda prie nacionalinių ir (arba) regioninių strateginio planavimo dokumentų įgyvendinimo	2.1.1. teisės aktuose ar valdymo srities plėtros strategijoje arba strategijos įgyvendinimo priemonių plane nustatytas projekto vykdytojas ir veiklos (taikoma tik planuojant valstybės ir regionų projektus):

2.1.1.1. projektas atitinka šio Aprašo 21.1 punkto reikalavimus	Būtina įsitikinti, ar projektu numatomos teikti Socialinių paslaugų kataloge apibrėžtos socialinės paslaugos. Vertinama, kokios numatomos teikti socialinės paslaugos, paslaugas teikiantys specialistai ir pan. Paraiškos B dalis

2.1.1.2. projektas atitinka šio Aprašo 21.2 punkto reikalavimus	Būtina įsitikinti, ar projektas atitinka SSPĮM programos nuostatas, t. y. numatytų vykdyti projektų tikslai, uždaviniai bei veiklos turi atitikti programoje numatytus tikslus, uždavinius, reikalavimus projektams; planuojami projektai ir jų pareiškėjai turi būti numatyti SSPĮIM programos priede Paraiškos A ir B dalys

2.1.2. pagrįsta, kad projekto įgyvendinimas prisidės prie atitinkamų teisės aktų, strategijų nuostatų įgyvendinimo (taikoma tik projektų konkurso būdu atrenkamiems projektams)	Netaikoma
3. Projektas siekia aiškių ir realių kiekybinių uždavinių, atitinkančių veiksmų programoje nustatytus tikslus	3.1. Projektas prisideda prie priemonės rodiklių įgyvendinimo	3.1.1. įgyvendinant projektą, siekiama šio Aprašo 4 priede išvardytų produkto ir rezultato rodiklių	Būtina įsitikinti, ar, įgyvendinant projektą, siekiama visų priemonėje numatytų produkto ir rezultato rodiklių ir, įgyvendinus numatytas projekto veiklas, šie rodikliai bus pasiekti Paraiškos A dalis

3.2. Nuosekli vidinė projekto logika ir kokybiški projekto uždaviniai	3.2.1. išlaikyta nuosekli vidinė projekto logika	Būtina įsitikinti, ar išlaikyta nuosekli vidinė projekto logika, t. y. projekto rezultatai turi būti pasiekti įgyvendinant projekto veiklas, projekto veiklos – sudaryti prielaidas projekto uždaviniams pasiekti, o pastarieji – įgyvendinti nustatytus tikslus Paraiškos A dalis

3.2.2. projekto uždaviniai yra specifiniai, išmatuojami, pasiekiami, susiję ir iškelti laiku	Būtina įsitikinti, ar projekto uždaviniai atitinka šiuos kokybinius reikalavimus: - yra specifiniai, t. y. parodo projekto esmę ir charakteristikas; - išmatuojami, t. y. kiekybiškai išreikšti ir matuojami; - pasiekiami, t. y. realūs; - susiję, t. y. adekvatūs projekte vykdomoms veikloms; - iškelti laiku, t. y. aiški pradžios ir pabaigos data Paraiškos A dalis
4. Projektas atitinka darnaus vystymosi principą	4.1. Projekte nenumatyti veiksmai, kurie darytų neigiamą poveikį darniam vystymosi principui įgyvendinti	4.1.1. aplinkosaugos srityje (aplinkos kokybei ir gamtos ištekliams, klimato kaitai)	Projekto įgyvendinimas neturi neigiamai įtakoti darnaus vystymosi politikos nuostatų ir principų įgyvendinimo Paraiškos A dalis

4.1.2. socialinėje srityje (užimtumui, skurdui ir socialinei atskirčiai, sveikatai, švietimui ir mokslui, kultūros savitumui)

4.1.3. ekonomikos srityje (darniam pagrindinių ūkio šakų ir regionų vystymui)

4.1.4. regionų vystymo srityje (aplinkosaugos, socialiniams ir ekonominiams skirtumams mažinti)

4.1.5. informacinės ir žinių visuomenės srityje (jei taikoma)	Netaikoma

4.2. Projekte atskleistos pastangos skatinti darnaus vystymosi principo įgyvendinimą	4.2.1. pasiūlyti konkretūs veiksmai, kurie užtikrina, kad projektas skatintų darnaus vystymosi principo įgyvendinimą (jeigu taikoma)	Netaikoma

4.2.2. projektas atitinka kitus su darnaus vystymosi principo įgyvendinimo reikalavimais susijusius specialiuosius atrankos kriterijus ir šiame Apraše nustatytus reikalavimus (jeigu taikoma)	Netaikoma
5. Projektas atitinka lyčių lygybės ir nediskriminavimo principus	5.1. Projekte nenumatyta apribojimų, kurie darytų neigiamą poveikį lyčių lygybės ir nediskriminavimo principams įgyvendinti	5.1.1. projekte nėra numatyta apribojimų, darančių neigiamą poveikį lyčių lygybės ir nediskriminavimo principams įgyvendinti	Būtina įsitikinti, ar projekto įgyvendinimas neturės neigiamos įtakos lyčių lygybės ir nediskriminavimo principams įgyvendinti (projekto aprašyme argumentuotai paaiškinta, kad projekto rezultatais galės vienodai naudotis tiek moterys, tiek vyrai, kad projektas nesuteiks pranašumų nė vienai iš lyčių ar nedarys neigiamos įtakos moterų ar vyrų padėčiai; projekto rezultatais galės naudotis visi asmenys ir jie nebus diskriminuojami Lygių galimybių įstatyme nustatytais pagrindais (dėl lyties, rasės ar etninės kilmės, religijos ar tikėjimo, amžiaus, negalios ar seksualinės orientacijos) Paraiškos A dalis

5.2. Projekte nurodytos pastangos skatinti lyčių lygybės ir nediskriminavimo principų įgyvendinimą	5.2.1. pasiūlyti konkretūs veiksmai, kurie užtikrina, kad projektas prisideda prie lyčių lygybės principo įgyvendinimo (jeigu taikoma)	Netaikoma

5.2.2. pasiūlyti konkretūs veiksmai, kurie užtikrina, kad projektas skatintų nediskriminavimo dėl lyties, rasės arba etninės kilmės, religijos arba tikėjimo, amžiaus, negalios, seksualinės orientacijos principo įgyvendinimą (jeigu taikoma)	Netaikoma

5.2.3. projektas atitinka kitus su lyčių lygybės ir nediskriminavimo principų įgyvendinimo reikalavimais susijusius specialiuosius atrankos kriterijus ir šiame Apraše nustatytus reikalavimus (jeigu taikoma)	Netaikoma
6. Projekto įgyvendinimas yra suderinamas su kitų aktualių Europos Bendrijų politikos sričių nuostatomis	6.1. Projektas suderinamas su horizontaliųjų ES bendrųjų politikos sričių nuostatomis	6.1.1. projektas suderinamas su ES viešųjų pirkimų politikos nuostatomis	Būtina įvertinti, ar pareiškėjas (partneriai) yra perkančiosios organizacijos pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006, Nr. 4-102) arba, gavęs (gavę) projekto finansavimo lėšų, jomis taps; jei taip, vertinti, ar projekto veiklų plane numatyta veiklų trukmė nustatyta realiai įvertinus pirkimų vykdymo terminus. Jei pareiškėjas ir (arba) partneriai nėra perkančiosios organizacijos, šis vertinimo aspektas vertinamas kaip atitinkantis nustatytus reikalavimus Paraiškos B dalis

6.1.2. projektas suderinamas su ES aplinkosaugos politikos nuostatomis	Būtina įvertinti, ar: - atsižvelgiant į projekto veiklas ir vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu (Žin., 1996, Nr. 82-1965; 2005, Nr. 84-3105), būtinas poveikio aplinkai vertinimas; - jei būtinas, ar poveikio aplinkai vertinimas yra atliktas Paraiškos A ir B dalys

6.1.3. projektas suderinamas su ES konkurencijos politikos nuostatomis	Būtina įsitikinti, kad projekto finansavimas nereiškia neteisėtos valstybės pagalbos suteikimo Paraiškos A ir B dalys

6.2. Projektas suderinamas su tam tikrų sektorių ES bendrųjų politikos sričių nuostatomis	6.2.1. projektas suderinamas su konkretaus sektoriaus ES politikos sričių nuostatomis (jeigu taikoma)	Netaikoma
7. Pareiškėjas organizaciniu požiūriu yra pajėgus tinkamai ir laiku įgyvendinti teikiamą projektą	7.1. Pareiškėjas (partneriai) atitinka formaliuosius reikalavimus	7.1.1. pareiškėjas (partneriai) atitinka tinkamų pareiškėjų sąrašą, numatytą šio Aprašo 13 punkte	Būtina įsitikinti, ar pareiškėjas (partneriai) atitinka šio Aprašo 13 punkto reikalavimus Paraiškos A dalis

7.1.2. pareiškėjas (partneriai) turi (ar turi galimybes įgyti) teisinį pagrindą užsiimti ta veikla (atlikti funkcijas), kuriai sukurti ir (arba) vykdyti, ir (arba) plėtoti skirtas projektas (žr. šio Aprašo 19 punktą)	Būtina įsitikinti, ar pareiškėjas (partneriai) pateikė dokumentus, kuriuose apibrėžta veiklos sritis, kuriai vykdyti reikalingai infrastruktūrai prašoma finansavimo (reikalavimas netaikomas tokiu atveju, jei, įgyvendinant projektą, yra steigiama nauja stacionarių socialinių paslaugų įstaiga. Šiuo atveju steigimo dokumentų kopijas projekto vykdytojas privalės pateikti projekto įgyvendinimo metu, ne vėliau nei iki galutinio mokėjimo prašymo pateikimo datos) Paraiškos B dalies priedas

7.1.3. pareiškėjui gali būti skirtos ES fondų ir Lietuvos Respublikos valstybės biudžeto lėšos, jei: 7.1.3.1. jam nėra iškelta byla dėl bankroto arba jis nėra likviduojamas; 7.1.3.2. jis yra įvykdęs su mokesčių ir socialinio draudimo įmokų mokėjimu susijusius įsipareigojimus pagal Lietuvos Respublikos teisės aktus (ši nuostata gali būti netaikoma įstaigoms, kurių veikla finansuojama iš valstybės arba savivaldybių biudžeto, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai); 7.1.3.3. paraiškoje dėl projekto finansavimo arba jos prieduose jis nepateikė klaidinamos informacijos; 7.1.3.4. nėra įsiteisėjusio teismo sprendimo dėl pareiškėjo kitos sutarties dėl paramos skyrimo iš ES arba Lietuvos Respublikos biudžeto lėšų pažeidimo; 7.1.3.5. jis nebandė gauti konfidencialios informacijos arba daryti įtakos vertinimą atliekančiai institucijai dabartinio arba ankstesnio paraiškų dėl projekto finansavimo vertinimo arba atrankos proceso metu	Būtina įsitikinti, ar pareiškėjas (partneriai) atitinka 7.1.3 punkte nustatytus reikalavimus. Jei pareiškėjas (partneriai) yra biudžetinės įstaigos, jos atitinka šio kriterijaus 7.1.3.1 ir 7.1.3.2 punktuose išdėstytus reikalavimus SFMIS, Paraiškos B dalies priedai

7.2. Pareiškėjas yra pajėgus įgyvendinti projektą	7.2.1. pareiškėjas turi pakankamai patirties įgyvendinti projekte numatytas veiklas (jei taikoma)	Netaikoma

7.2.2. pareiškėjas turi (turi užtikrinti) pakankamų administravimo gebėjimų, kad galėtų įgyvendinti projektą (pakankama komanda)	Būtina įsitikinti, ar pareiškėjas užtikrina būtinus gebėjimus, reikalingus projektui administruoti: suformuoja komandą, užtikrina reikiamos kompetencijos darbuotojų įtraukimą, numato paslaugų įsigijimą ir pan. Paraiškos A ir B dalys

7.2.3. pareiškėjas gali įgyvendinti projekto tikslus, veiklas ir uždavinius per projekto įgyvendinimo laikotarpį.	Būtina įsitikinti, ar projekto įgyvendinimo organizavimas (planas) atitinka projekto veiklų apimtis, yra realus ir racionaliai suplanuotas (pvz., įvertinant turimus išteklius, iš ES fondų finansuojamų projektų specifiką, sezoniškumą).

Projektas atitinka šio Aprašo 30 ir 31 punktų reikalavimus	Būtina įsitikinti, ar projekto trukmė ir įgyvendinimo vieta atitinka šiame Apraše nustatytus reikalavimus Paraiškos A ir B dalys

7.2.4. partnerystė projekte yra pagrįsta ir turi pridėtinę vertę (jei taikoma)	Siekiama įsitikinti, ar partneriai įtraukti pagrįstai, t. y. ar partnerystė sukuria papildomą pridėtinę vertę projekte (pvz., partneris turi patirties, prisideda finansiškai, vykdo projekto veiklas, dalyvauja projekto valdymo grupėje, naudosis rezultatais). Pareiškėjas privalo paraišką teikti ir projektą įgyvendinti kartu su partneriu, jei pats pareiškėjas nėra socialinių paslaugų įstaiga, kurios plėtrai planuojamas ES fondų dalinis finansavimas (pvz., jei pareiškėjas yra savivaldybės administracija) (šis reikalavimas neprivalomas, kai projektu kuriama nauja įstaiga) Paraiškos A dalis

7.2.5. projektas atitinka kitus, su reikalavimais pareiškėjams susijusius specialiuosius projektų atrankos kriterijus ir šiame Apraše nustatytus reikalavimus (jei taikoma)	Netaikoma
8. Projektas turi aiškų finansavimo paketą: apibrėžtus, aiškius ir užtikrintus projekto išlaidų finansavimo šaltinius	8.1. Užtikrintas projekto finansavimas	8.1.1. pareiškėjo (partnerių) įnašas atitinka nustatytus reikalavimus	Būtina įsitikinti, ar: - tenkinami Apraše nustatyti reikalavimai pareiškėjo ir (arba) partnerių įnašui, taip pat įvertinant projekto grynųjų pajamų finansavimo poreikį; - numatyti projekto išlaidų finansavimo šaltiniai, atsižvelgiant į projekto tinkamų finansuoti išlaidų dalį ir išlaidų apmokėjimo būdą, yra aiškiai apibrėžti, patikimi, tinkamai nustatytas jų panaudojimo laikas. Kai pareiškėjui netaikomas reikalavimas prisidėti prie projekto finansavimo ir jis savo iniciatyva nenumatęs skirti įnašo bei neketina gauti grynųjų pajamų, šis kriterijus atitinka nustatytus reikalavimus Paraiškos A dalis, paraiškos B dalies priedas

8.1.2. užtikrintas netinkamų finansuoti su projektu susijusių išlaidų padengimas	Būtina įsitikinti ar: - projekte numatytas netinkamų finansuoti išlaidų (tarp jų ir netinkamo finansuoti PVM ir kt.) finansavimas; - netinkamų išlaidų finansavimo šaltiniai yra aiškiai apibrėžti, patikimi, tinkamai nustatytas jų panaudojimo laikas, t. y. netinkamų išlaidų finansavimas neturės neigiamos įtakos projektui įgyvendinti Paraiškos A dalis ir paraiškos B dalies priedas

8.1.3. užtikrintas finansinis projekto (veiklų) ir rezultatų tęstinumas	Būtina įsitikinti, kad, įgyvendinant projektą, sukurtų rezultatų tolesniam naudojimui yra sudarytos finansinės prielaidos, t. y. sukurtas turtas bus išlaikomas ir užtikrinamas jo tinkamas eksploatavimas; projekto įgyvendinimo metu sukurti rezultatai bus naudojami pagal numatytą paskirtį Paraiškos A ir B dalys, B dalies priedas

8.1.4. projektas atitinka kitus šiame Apraše nustatytus reikalavimus (jei taikoma)	Netaikoma
9. Užtikrintas efektyvus projektui įgyvendinti reikalingų lėšų panaudojimas Naudojant ES struktūrinę paramą bus siekiama, kad šios lėšos būtų naudojamos efektyviai, t. y. kad finansuojamas projektas duotų kuo didesnę ekonominę socialinę naudą ir finansavimo būtų skirta tiek, kiek būtina projektui įgyvendinti	9.1. Sąnaudų ir naudos analizės korektiškumas ir rezultatų priimtinumas	9.1.1. atlikta alternatyvų analizė	Aiškiai suformuluoti reikalavimai techniniam projekto sprendimui (techniniai reikalavimai planuojamam objektui pagal jo paskirtį, eksploatacijos sąlygas; projektavimo, įrengimo ir veiklos principai, procesai ir pan.). Kiekvienam projektui pagrįsti turėtų būti svarstomos bent dvi alternatyvos: „nulinė“ alternatyva (alternatyva, kai projektas nėra įgyvendinamas) ir kita alternatyva (projektas paremtas alternatyvia technologija ar pan.). Projekte turi būti atskleista, kad visos realios projekto įgyvendinimo galimybės buvo svarstytos arba kad kitas alternatyvas, išskyrus nagrinėjamas, netikslinga svarstyti. Jeigu vertinant projekto įgyvendinimo galimybes išskiriamos kelios projekto įgyvendinimo alternatyvos, vertinant kiekvienai alternatyvai turi būti naudojami tie patys vertinimo kriterijai. Alternatyvos turi būti įvertintos išsamiai ir korektiškai. Pasirinkta alternatyva turi būti optimali, atsižvelgiant į esamus apribojimus Paraiškos B dalis

9.1.2. projekto prielaidos (susijusios su būsimomis pajamomis ir sąnaudomis) yra pagrįstos (jei taikoma)	Netaikoma

9.1.3. taikomas pagrįstas analizės laikotarpis (jei taikoma)	Netaikoma

9.1.4. taikoma pagrįsta diskonto norma (jei taikoma)	Netaikoma

9.1.5. teisingai apskaičiuotos ir pagrįstos finansinių rodiklių reikšmės (jei taikoma)	Netaikoma

9.1.6. teisingai apskaičiuotos ir pagrįstos ekonominių rodiklių reikšmės (jei taikoma)	Netaikoma

9.1.7. įvertinta rizika	Įvertintos pagrindinės projekto rizikos grupės, numatyti jų valdymo veiksmai Paraiškos B dalis

9.1.8. projekto teikiama nauda atitinka planuojamiems rezultatams pasiekti reikalingas sąnaudas (jei taikoma)	Vertinama (vadovaujantis analogiškais projektais, veiklomis ir pan.) projekto rezultatų atitiktis investicijoms Paraiškos B dalis

9.2 Atitiktis Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklėse, patvirtintose Lietuvos Respublikos Vyriausybės 2007 m. spalio 31 d. nutarimu Nr. 1179 (Žin., 2007, Nr. 117-4789) (toliau – Išlaidų ir finansavimo reikalavimų atitikties taisyklės) bei šiame Apraše nustatytiems projekto veiklų ir išlaidų apribojimams	9.2.1. projekte numatytos veiklos ir išlaidos atitinka tinkamoms finansuoti veikloms ir jų apimtims nustatytus reikalavimus	Būtina įsitikinti, ar projekto veiklos bei išlaidos yra tinkamos finansuoti, atsižvelgiant į Išlaidų ir finansavimo reikalavimų atitikties taisyklėse bei šiame Apraše nustatytus reikalavimus. Projekto išlaidos turi būti suplanuotos, atsižvelgiant į šio Aprašo V skyriaus reikalavimus. Taip pat būtina įvertinti projekto riziką, susijusią su „dvigubu“ finansavimu, t. y. įvertinant pareiškėjo ir partnerių įgyvendintus ir (arba) įgyvendinamus projektus, būtina įsitikinti, kad toms pačios veikloms ir išlaidoms finansavimas nebus skiriamas pakartotinai Paraiškos A ir B dalys

9.2.2. veiklos ir išlaidos suplanuotos efektyviai ir pagrįstai	Būtina įsitikinti, ar projekto veiklos suplanuotos efektyviai, o išlaidos yra būtinos projekto veikloms įgyvendinti ir atitinka rinkos kainas Paraiškos A ir B dalys

9.2.3. užtikrinama lėšų panaudojimo sparta	Būtina įsitikinti, ar projekto veiklų suplanavimas užtikrins numatomą lėšų panaudojimo spartą Paraiškos A ir B dalys

9.2.4. projektas atitinka kryžminio finansavimo reikalavimus (jei taikoma)	Netaikoma

9.2.5. teisingai pritaikyta vienodo dydžio norma (angl. Flat-rate) vadovaujantis Netiesioginių projekto išlaidų nustatymo ir apmokėjimo naudojant vienodo dydžio normą taisyklėmis, patvirtintomis Lietuvos Respublikos finansų ministro 2008 m. kovo 27 d. įsakymu Nr. 1K-112 (Žin., 2008, Nr. 37-1348) (taikoma tik įgyvendinant Europos socialinio fondo projektus)	Netaikoma

9.2.6. projektas atitinka kitus specialiuosius projektų atrankos kriterijus ir Projektų finansavimo sąlygų apraše nustatytus reikalavimus (jei taikoma)	Netaikoma

9.3. Projektui reikalingas finansavimas nustatytas, atsižvelgiant į Reglamento (EB) Nr. 1083/2006 55 straipsnyje išdėstytus reikalavimus	9.3.1. paraiškoje dėl projekto finansavimo teisingai nurodyta, kuriai kategorijai priklauso projektas, t. y. iš kurio: - negaunama pajamų; - gaunama pajamų, bet jų neįmanoma nustatyti iš anksto (reglamento (EB) Nr. 1083/2006 55 straipsnio 3 dalis); - gaunama pajamų ir jos yra įvertinamos iš anksto (reglamento (EB) Nr. 1083/2006 55 straipsnio 2 dalis)	Būtina įsitikinti, ar projekto vykdytojas teisingai priskyrė savo projektą vienai iš išvardytų kategorijų. Detalios metodologinės rekomendacijos EK pateiktos Metodinėse rekomendacijose dėl Tarybos Reglamento Nr. 1083/2006 55 straipsnio; pajamas duodantys projektai (angl. Guidance note on Art. 55, Council Regulation (EC) 1083/2006: Revenue Generating Projects) Paraiškos B dalis

9.3.2. Iš projekto planuojamos gauti pajamos (taip pat ir grynosios pajamos) teisingai apskaičiuotos ir teisingai nustatytas projektui reikiamo finansavimo dydis	Būtina įsitikinti, ar iš projekto planuojamos gauti grynosios pajamos apskaičiuotos ir priskirtos prie tinkamų ir netinkamų projekto išlaidų teisingai. Taip pat būtina įsitikinti, ar projektui reikiamo finansavimo dydis yra apskaičiuotas grynųjų pajamų dydžiu sumažinus projekto EK tinkamų deklaruoti išlaidų sumą taip, kaip nustatyta Reglamento (EB) Nr. 1083/2006 55 straipsnio 2 dalyje. Detalios metodologinės rekomendacijos EK pateiktos Metodinėse rekomendacijose dėl Tarybos Reglamento Nr. 1083/2006 55 straipsnio: pajamas duodantys projektai (angl. „Guidance note on Art. 55, Council Regulatios (EC) 1083/2006: Revenue Generating Projects)“. (Netaikoma, jei projekto bendrosios išlaidos neviršija 1 000 000 EUR) Paraiškos B dalies priedas

_________________

2007–2013 m. Sanglaudos skatinimo veiksmų

programos II prioriteto VP3-2.4-SADM-03-V

priemonės „Stacionarių socialinių paslaugų

infrastruktūros plėtra“ projektų finansavimo sąlygų

aprašo

4 priedas

RODIKLIŲ MATAVIMO IR SKAIČIAVIMO METODIKA

Eil. Nr.	Stebėsenos rodiklio pavadinimas	Stebėsenos rodiklio paaiškinimas	Stebėsenos rodiklio matavimas	Institucija arba juridinis asmuo, atsakingi už informacijos pateikimą įgyvendinančiajai ir (ar) tarpinei, ir (ar) vadovaujančiajai institucijoms

Matavimo vienetas	Skaičiavimo būdas	Informacijos šaltinis	Laikas

Rezultato rodiklis
1.	Asmenys, gavę tiesioginės naudos iš investicijų į stacionarių socialinių paslaugų infrastruktūros plėtrą	Skaičiuojami investicijas gavusių įstaigų teikiamomis socialinėmis paslaugomis pasinaudoję tikslinių grupių (nurodytų šiame Apraše ) asmenys	Skaičius	Skaičiuojami asmenys, kurie per vienerių metų laikotarpį po projekto įgyvendinimo pabaigos pasinaudojo investicijas gavusių įstaigų paslaugomis	Pirminis šaltinis: įstaigų klientų sąrašai. Antriniai šaltiniai: mokėjimo prašymai; ataskaita po projekto užbaigimo	Ne rečiau kaip kas ketvirtį (teikiant mokėjimo prašymą), teikiant ataskaitą po projekto užbaigimo	Projekto vykdytojas
Produkto rodiklis
2.	Pastatyti, rekonstruoti objektai ar objektai, kuriuose atnaujinta įranga	Skaičiuojami investicijas gavę infrastruktūros objektai, kuriuose teikiamos paslaugos rezultato rodiklyje nurodytiems tikslinės grupės asmenims	Skaičius	Sumuojami investicijas gavę infrastruktūros objektai	Pirminis šaltinis: atliktų darbų aktai, pastato pripažinimo tinkamu naudoti aktas arba darbų perėmimo ir pridavimo aktas. Antriniai šaltiniai: mokėjimo prašymai.	Ne rečiau kaip kas ketvirtį (teikiant mokėjimo prašymą)	Projekto vykdytojas

_________________